**ŠIAULIŲ UNIVERSITETINĖS GIMNAZIJOS**

**DIREKTORĖS INGOS ŽEMAITIENĖS**

**2023 METŲ VEIKLOS ATASKAITA**

2024-01-22 Nr.

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

**Gimnazijos 2023–2025 metų strateginiame bei metiniame veiklos plane 2023 metais suplanuotos veiklos, tikslų ir priemonių įgyvendinimo rezultatai.**

|  |  |  |
| --- | --- | --- |
| **2023 metų tikslas, uždaviniai, priemonės** | **Siekiniai (rezultato vertinimo, produkto kriterijaus pavadinimas ir mato vienetas)** | **Siekinių įgyvendinimo faktas** |
| **1. Tobulinti ugdymo proceso organizavimą, orientuotą į kiekvieno mokinio asmeninę pažangą.** | | |
| ***1.1. Užtikrinti ugdymo proceso organizavimą, orientuotą į mokinių pasiekimų gerinimą.*** | | |
| 1.1.1. Užtikrinti ugdymo proceso organizavimą, orientuotą į mokinių pasiekimų gerinimą. | Gimnaziją lankančių mokinių skaičius – 410, klasių komplektų skaičius – 16. | Gimnazijoje 2023–2024 mokslo metais yra 16 klasių komplektų, kurių sudėtis pateikta žemiau:  I klasės – 5 komplektai, kuriuose mokosi 128 mokiniai, vidutiniškai po 26,5 mokinius kiekvienoje klasėje;  II klasės – 4 komplektai, kuriuose mokosi 106 mokiniai, vidutiniškai po 23,25 mokinio kiekvienoje klasėje;  III klasės – 4 komplektai, kuriuose mokosi 93 mokiniai, vidutiniškai po 23,25 mokinius kiekvienoje klasėje;  IV klasės – 3 komplektai, kuriuose mokosi 83 mokiniai, vidutiniškai 27,67 po mokinius kiekvienoje klasėje.  2024 m. sausio 1 d. gimnazijoje mokosi iš viso 410 mokinių, vidutiniškai kiekvienoje klasėje yra 25,63 mokiniai. |
| Mokiniai ir mokytojai nuolat įgyvendina individualios pažangos fiksavimą ir stebėseną. | Gimnazijos mokslo metų pasiekimų pokytis analizuojamas kiekvienais metais, pasibaigus PUPP ir sužinojus VBE rezultatus. Remiantis pasiekimais koreguojamas ugdymo planas, sudaromas pasiekimų gerinimo planas. Atsižvelgiant į PUPP rezultatus, mokomųjų dalykų metinius vertinimus bei į LAMA BPO stojančiųjų moksleivių egzaminų rezultatų ir metinių kontrolinių darbų vertinimų koreliaciją, tobulinamos atsiskaitomųjų darbų užduotys. Pusmečių pabaigoje mokytojai parengtuose teminių planų prieduose fiksuoja mokinių pažangą ir aptaria su kuratoriais. Buvo vykdoma matematikos ir lietuvių kalbos ir literatūros pasiekimų stebėsena – per pusmetį du kartus dėstantys mokytojai individualiai aptardavo mokinių pažangą su administracija, kl. kuratoriumi ir pagalbos specialistais. |
| 100 proc. mokinių įgijo pagrindinį išsilavinimą. | 2022–2023 m. m. visi 98 (100 proc.) II klasių mokiniai, besimokantys pagal pagrindinio ugdymo programą, įgijo pagrindinį išsilavinimą. |
| 95 proc. mokinių įgijo vidurinį išsilavinimą. | 2023 m. iš 77 abiturientų 76 įgijo vidurinį išsilavinimą, tai sudaro 98,7 proc. visų abiturientų. |
| Abiturientų lietuvių kalbos ir literatūros valstybinio brandos egzamino apibendrintas standartizuotas rodiklis yra ne mažiau kaip 0,25. | 2023 m. abiturientų lietuvių kalbos ir literatūros valstybinio brandos egzamino apibendrintas standartizuotas rodiklis buvo 0,1. Apibendrinto standartizuoto rodiklio vertė sumažėjo. 2023 m. valstybinį brandos egzaminą laikė 60 mokinių, o tai 4 procentais daugiau nei 2022 m. Didesnis laikiusiųjų skaičius padidino vertinimo vidurkio konkurenciją ir sumažino standartizuoto rodiklio vertę. |
| Abiturientų matematikos valstybinio brandos egzamino apibendrintas standartizuotas rodiklis yra ne mažiau kaip 0,15. | 2023 m. abiturientų matematikos valstybinio brandos egzamino apibendrintas standartizuotas rodiklis buvo 0,13, o 2022 m. abiturientų matematikos valstybinio brandos egzamino apibendrintas standartizuotas rodiklis buvo –0,57. Taigi, lyginant su 2022 m., apibendrintas standartizuotas rodiklis padidėjo 0,7. |
| II klasės mokinių, dalyvavusių lietuvių kalbos ir literatūros pagrindinio ugdymo pasiekimų patikrinime, įvertinimų vidurkis ne mažesnis 5 proc. lyginant su šalies vidurkiu. | 2023 m. II klasių mokinių, dalyvavusių lietuvių kalbos ir literatūros pagrindinio ugdymo pasiekimų patikrinime, įvertinimų vidurkis buvo mažesnis nei šalies vidurkis 2,6 proc. Lyginant su 2022 m. mokinių įvertinimo vidurkis padidėjo 5 proc. |
| II klasės mokinių, dalyvavusių matematikos pagrindinio ugdymo pasiekimų patikrinime, įvertinimų vidurkis ne mažesnis 7 proc., lyginant su šalies vidurkiu. | 2023 m. II klasių mokinių, dalyvavusių matematikos pagrindinio ugdymo pasiekimų patikrinime, įvertinimų vidurkis lyginant su šalies vidurkiu buvo mažesnis 17,3 proc. Lyginant su 2022 m. mokinių įvertinimo rodiklis padidėjo 10 proc. |
| Matematikos, lietuvių kalbos, anglų kalbos mokėjimo lygio nustatymo diagnostinių testų rengimas ir atlikimas I–IV klasėse. | I–IV klasėse organizuojami matematikos, lietuvių kalbos ir literatūros bei užsienio kalbos diagnostiniai testai. IV klasėse matematikos, lietuvių kalbos ir literatūros diagnostiniai testai vyksta tris kartus per mokslo metus. II klasėse atliekami užsienio kalbos mokėjimo lygio nustatymo diagnostiniai testai.  2023–2024 m. m. matematikos, lietuvių kalbos ir anglų kalbos diagnostiniai testai I, II klasėse buvo vykdomi naudojant individualizuoto mokymo(si) sistemą Scoolsy. Ši sistema leido ne tik diagnozuoti mokinių mokymosi lygį, bet ir individualizuoti tolimesnį mokymosi procesą. |
| 1.1.2. Parengtas optimalus pagrindinio ir vidurinio ugdymo planas. | Parengtas optimalus pagrindinio ir vidurinio ugdymo planas. | 2023–2024 m. m. parengtas ir patvirtintas ugdymo planas, kuris neviršija valstybės skirtų lėšų ugdymo procesui organizuoti, jame išskirti šie aspektai:   * asmeninė pažanga. Gimnazija skatina kiekvieną mokinį siekti asmeninės pažangos, leisdama pasirinkti mokymo programas, kurios atitinka jo poreikius ir gebėjimus. Tai padeda kiekvienam mokiniui geriau prisitaikyti prie mokymosi proceso; * užsienio kalbos. III–IV klasėse sudarytos specialios grupės, kuriose mokiniai gali mokytis vokiečių ar prancūzų kalbos. Tai suteikia jiems daugiau galimybių ugdymosi srityje ir plėtoja užsienio kalbų įgūdžius; * pasiekimų gerinimas ir dalykų konsultacijos. Gimnazijoje vedamos visų VBE dalykų konsultacijos, taip pat organizuojamos papildomos, teminės matematikos ir lietuvių kalbos konsultacijos I – II klasėms. Gabūs mokiniai turi galimybę gauti atskiras konsultacijas iš 5 skirtingų mokomųjų dalykų. I–IV klasėms skirta papildoma matematikos pamoka žinių gilinimui ir spragoms naikinti, II klasėse vienai matematikos pamokai klasė skiriama į grupes pagal lygius; * verslumo ugdymas per STEAM. Gimnazija skiria dėmesį verslumo ugdymui ir STEAM principams. 2023 m. suformuota viena I verslo klasė, šios klasės ugdymo procese didelis dėmesys skiriamas verslo ir technologinių žinių integracijai; * mokinių meninė saviraiška. Jai skiriamos 25 neformaliojo švietimo valandos. Per šias veiklas mokiniai gali pažinti save, savo vidinį pasaulį ir jį keisti. |
| Suorganizuota vienas gimnazijos klasės tėvų atstovų ir vienas klasių mokinių atstovų aktyvus susirinkimas – diskusija apie gimnazijos stipriąsias, silpnąsias puses, numatytos veiklų tobulinimo priemonės. | Organizuotas I–IV gimnazijos klasių mokinių tėvų atstovų susirinkimas, kuriame aptarti visiems aktualūs ugdymo klausimai, naujoji lankomumo tvarka, neformalusis ugdymas. Tėvų atstovams pristatytos „Tūkstantmečio mokyklos I“ veiklos, kviesta prisijungti prie ŠU gimnazijos savanorių klubo, kuris teikia pagalbą mokantis, diskutuota dėl popamokinio mokinių užimtumo. Aptarti mokyklinės uniformos bei kiti einamieji klausimai.  Organizuotas ir mokinių atstovų (mokinių seimo ir klasių seniūnų) susirinkimas. Susirinkimo metu gimnazistai išsakė savo mintis dėl poilsio erdvių, užsiėmimų pertraukų metu, rinko interaktyvias sienas, žaidimus, planavo aktų salės atnaujinimo darbus, diskutavo dėl mokyklinės uniformos poreikio. Mokiniai išskyrė stipriąsias ir tobulintinas sritis, numatė veiksmų planą: pateikti bendruomenei apklausą dėl uniformų, rengti projektą scenos atnaujinimo darbų finansinei paramai gauti ir kt. |
| 1.1.3. ilgalaikiai projektiniai darbai I–II gimnazijos klasėse. | Įgyvendinti ilgalaikiai ugdomieji projektiniai darbai I ir II gimnazijos klasėse, visi I, II kl. mokinių parengė ilgalaikį projektinį darbą. | 2022–2023 m. m. kiekvienas II klasių mokinys (98 mokiniai) parengė individualų ilgalaikį projektinį darbą bei visi I klasių mokiniai (107 mokiniai) parengė grupinius ilgalaikius projektinius darbus. Parengtus projektinius darbus II klasių mokiniai pristatė Šiaulių miesto savivaldybės viešosios bibliotekos „Aido“ filiale. |
| 1.1.4.Projektinių veiklų integravimas į ugdymo turinį. | Projektinio darbo metodas integruotas į ugdymo turinį, kiekvienoje I–III klasėje organizuota ne mažiau kaip viena projektinė integruota veikla. | Birželio mėn. vykstant valstybinių brandos egzaminų sesijai I–III klasių mokiniams (290 mokinių) buvo organizuojamos integruotos projektinės veiklos kitose edukacinėse aplinkose. Užsiėmimai vyko Šiaulių Šv. apaštalų Petro ir Pauliaus katedroje, Šiaulių valstybinėje kolegijoje, Šiaulių Dainų parke, Šiaulių dailės galerijoje, Šiaulių miesto savivaldybės viešosios bibliotekos „Aido“ filiale. Visos I–III klasės atliko integruotas lietuvių kalbos ir literatūros ir dailės veiklas Šiaulių dailės galerijoje, I–II klasės (205 mokiniai) integruotas veiklas apie išorinę aplinką ir Dainų parko oro kokybę ir projektinius darbus pristatė Šiaulių miesto savivaldybės viešosios bibliotekos „Aido“ filiale. |
| 1.1.5.Integruotas ugdymo turinio įgyvendinimas. | Kolegiškas, bendradarbiavimu grįstas, integruoto ugdymo veiklų planavimas I–II kl. (ne mažiau kaip du mokomieji dalykai) bei įgyvendinimas sudarė ne mažiau kaip 10 proc. integruoto ugdymo turinio įgyvendinimo. | Iš viso per 2022–2023 metus buvo organizuota 2000 integruotų ugdymo veiklų (pamokų). Tai sudarė 15 proc. visų vykusių ugdymo veiklų I–II klasėse. Išskirti galima glaudų kolegišką bendradarbiavimą ir integruotų veiklų organizavimą tarp gamtos mokslų ir matematikos, menų ir lietuvių kalbos bei literatūros, taip pat geografijos ir istorijos. |
| 1.1.6.Ugdymo proceso organizavimas įvairiose edukacinėse aplinkose. | Ugdymo turinys aktualizuojamas ir organizuojamas įvairiose edukacinėse aplinkose, dalykų mokytojai organizavo ne mažiau kaip 1 pamoką ne mokyklos erdvėje. | 2022–2023 mokslo metų eigoje 90 proc. mokytojų organizavo ne mažiau kaip 1 pamoką / užsiėmimą ne mokyklos erdvėje. Šie užsiėmimai vyko Šiaulių dailės galerijoje, Šiaulių valstybinėje kolegijoje, VU Šiaulių akademijoje, Šiaulių profesinio rengimo centro Technologijų ir Prekybos ir verslo skyriuose, Žaliūkių malūnininko sodyboje – muziejuje ir pan. Be to, birželio mėnesį visose I–III klasėse ugdymas buvo organizuotas ir kitose edukacinėse aplinkose. |
| 1.1.7. Pasirengimas diegti atnaujintas bendrąsias programas. | Patikslintas pasirengimo bendrojo ugdymo turinio atnaujinimui planas, įgyvendinamos veiklos skelbiamos gimnazijos interneto svetainėje. | 2023 m. buvo įgyvendinamos atnaujinto ugdymo turinio priemonės, vadovaujantis 2022 m. gruodžio 30 d. direktoriaus įsakymu V-162 patvirtintu Šiaulių universitetinės gimnazijos atnaujinto ugdymo turinio įgyvendinimo veiksmų ir priemonių planu. Įgyvendinamos veiklos, rekomendacijos skelbiamos gimnazijos interneto svetainėje.  <https://www.sugimnazija.lt/ugdymo-turinio-atnaujinimas-uta> |
| Ne mažiau 80 proc. mokytojų kolegialiai mokydamiesi veda, stebi ir aptaria ne mažiau kaip po dvi pamokas pagal atnaujintas bendrojo ugdymo programas | 2023 m. 83 proc. gimnazijos mokytojų (33 iš 40) vedė ir stebėjo atviras kolegų pamokas. Lietuvių kalbos ir literatūros, anglų kalbos, vokiečių kalbos mokytojai atviras pamokas vedė po ilgalaikių NŠA mokymų (2023 m. spalio-gruodžio mėn.). 2023 m. buvo skatinamas mokytojų mokymasis kolegialiai planuojant ir organizuojant pamokas. 8 pedagogai, įgiję žinių ilgalaikiuose mokymuose ugdymo turinio atnaujinimo tematika, kartu planavo pamokas pagal atnaujintas bendrojo ugdymo programas ir metodinių grupių posėdžių metu (2023 m. spalio - lapkričio mėn.) aptarė įgytą patirtį. |
| Parengtos ir taikomos I bei III kl. gimnazijos mokinių kompetencijų ir pažangos įsivertinimo formos, ne mažiau 80 proc. įsivertina savo pažangą ir kompetencijas. | Nuo 2023 m. rugsėjo 1 d. I ir III klasėse įgyvendinamas atnaujintas ugdymo turinys ir pagal atnaujintas ugdymo turinio programas parengtos ugdymo planų formos bei kompetencijų ir pažangos įsivertinimo formos. Visi I, III klasių mokiniai įsivertino savo pažangą ir kompetencijas bent iš dviejų dalykų.  <https://forms.office.com/e/uNAxhQjfDC?origin=lprLink> |
| 1.1.8. Stiprinti pedagogų bendrąsias ir dalykines kompetencijas. | 100 proc. mokytojų per metus kvalifikaciją kėlė ne mažiau kaip 5 dienas. | Visi gimnazijos mokytojai kryptingai tobulino profesines kompetencijas ir kvalifikacijos tobulinimo renginiuose dalyvavo ne mažiau kaip 5 dienas. Daugumos mokytojų 2023 m. didžiausias dėmesys buvo skiriamas ugdymo praktikos ir didaktikos kompetencijų tobulinimui, taip pat kompetencijoms, kurios reikalingos įtraukties principui įgyvendinti. Istorijos, geografijos, fizikos, biologijos, chemijos, lietuvių kalbos ir literatūros, anglų kalbos mokytojai dalyvavo NŠA ilgalaikiuose mokymuose ugdymo turinio atnaujinimo tematika. Visų dalykų mokytojai dalyvavo bent viename Nacionalinės švietimo agentūros organizuotame nuotoliniame renginių cikle mokytojams „Dalyko aktualijos naujais mokslo metais“. Po kiekvieno renginio dalyvavę mokytojai savo metodinėse grupėse pristatydavo apie pateiktas rekomendacijas, pokyčius po nuotolinio renginio. |
| 100 proc. pedagogų įsivertino savo profesines kompetencijas, atsižvelgdami į poveikį mokinių pasiekimams. Remiantis įsivertinimu, organizuojamas tikslinis darbuotojų kompetencijų tobulinimas. | 100 proc. pedagogų įsivertino savo profesines kompetencijas remdamiesi mokinių pasiekimų ir pažangos rezultatais, numatė veiklos ir kompetencijų tobulinimo tikslus. Mokytojai nurodė, jog norėtų stiprinti skaitmenines kompetencijas, siekdami efektyviau taikyti skaitmenines priemones ugdymo procese. Taip pat jie pabrėžė svarbą geriau suvokti, atpažinti ir atliepti mokinių poreikius, siekiant vaiko gerovės ir pažangos, bei gerinti ugdymo turinio diferencijavimo ir individualizavimo, personalizavimo ir internalizavimo kompetencijas. Pilietinio ugdymo kompetencijų srityje akcentavo kritinio mąstymo ugdymą ir integravimą. Lyderystės ugdymo ir mokymosi srityje išskyrė ugdomosios veiklos kokybės bei asmeninės pažangos kompetencijų stiprinimą. |
| Atestuotas vienas mokytojas. | 2023 m. lietuvių kalbos ir literatūros mokytoja įgijo mokytojo metodininko kvalifikaciją. |
| 1.1.9. Neformaliojo švietimo, tenkinančio mokinių poreikius, organizavimas. | Parengtos ir įgyvendinamos 10 neformaliojo švietimo programų. | 2023 m. parengta ir įgyvendinta 10 neformaliojo švietimo programų: mišrus choras POCO, netradicinio folkloro studija ČIŪTO, gitaros studija In-white, roko grupė EKSTRA, choreografijos studija „Šokantys gimnazistai“, foto-video studija, kūno dizainas, tinklinis (vaikinų), tinklinis (merginų), krepšinis. Nuo 2023 m. rugsėjo 1 d. iki gruodžio 22 d. (sporto salės remonto metu) vietoje tinklinio ir krepšinio būrelių vyko funkcinės treniruotės ir fizinių ypatybių lavinimas taikant netradicinius pratimus netradicinėse aplinkose. |
| Gimnazijoje parengta ir kartu su neformaliojo švietimo teikėjais įgyvendinama viena neformaliojo švietimo programa. | 2023 m. pasirašyta bendradarbiavimo sutartis su NVŠ tiekėju Šiaulių plaukimo mokykla „Delfinas“. Nuo 2024 sausio mėn. 8 d. gimnazijos mokiniai pradėjo lankyti neformalaus švietimo tiekėjo užsiėmimus plaukimo mokykloje „Delfinas“. |
| Ne mažiau kaip 75 proc. mokinių lanko neformaliojo švietimo užsiėmimus. | 2022–2023 m. m. neformaliojo švietimo užsiėmimus lankė 72,0 proc. mokinių, 2023–2024 m. m. lanko – 75,85 proc. (vykdyta apklausa mokykloje) |
| 1.1.10. Mokinių, siekiančių aukštesnių pasiekimų, ugdymas | Suformuotos ne mažiau kaip 5 gabių mokinių ugdymui skirtos laikinosios grupės. | Gabių mokinių ugdymui, siekiant aukščiausių mokymosi pasiekimų 2023–2024 m. m,. suformuotos 5 laikinosios grupės: biologijos, matematikos, informacinių technologijų, anglų kalbos, fizikos. |
| Mokiniai rengiami ir dalyvauja miesto ir respublikos dalykinėse olimpiadose ir konkursuose. | Gimnazijos mokiniai pelnė 23 prizines vietas miesto ar šalies olimpiadose, konkursuose ir komandinėse varžybose. Aukščiausi pasiekimai buvo pasiekti gamtos mokslų, informacinių technologijų ir ekonomikos ir verslumo srityse:   * Respublikinėje bei Šiaulių miesto I–IV klasių mokinių fizikos olimpiadose užimtos II vietos; * Šiaulių miesto I–IV klasių mokinių ekonomikos ir verslumo olimpiadoje pasiektos I ir II vietos; * Šiaulių miesto I–IV gimnazijos klasių mokinių biologijos olimpiadoje pasiektos I ir II vietos; * Šiaulių miesto I–IV gimnazijos klasių mokinių informatikos olimpiadoje pasiektos trys I vietos; * Šiaulių miesto I–IV gimnazijos klasių mokinių geografijos olimpiadoje užimta II vieta; * Šiaulių miesto I–IV gimnazijos klasių mokinių chemijos olimpiadoje pasiektos I ir II vietos; * Šiaulių miesto technologijų olimpiadoje I–II klasių mokinių Konstrukcinių medžiagų grupėje užimta I vieta; * Šiaulių miesto gamtos mokslų olimpiadoje užimta II vieta; * 5-ajame ekonomikos žaidime „Bosas ne basas 2023“ užimta I vieta; * Šiaulių apskrities moksleivių viktorinoje „Mokesčiai sugrįžta kiekvienam“ užimta III vieta; * Kūrybinės dirbtuvėse „Šiauliai Tech Makeathon“ užimta III vieta; * Respublikiniame rusų kalbos raiškiojo skaitymo konkurse užimta III vieta. |
| Organizuojamos ugdomosios veiklos su aukštosiomis mokyklomis. | Dalyvauta kartu su Šiaulių valstybine kolegija organizuotose veiklose „Kaip kalbėti, kad mane išgirstų?“, „Socialiniai tinklai – mada ar būtinybė?“. Lankytasi Kauno technologijų universitete, kur gimnazistai ne tik sužinojo apie studijų programas, stojimo sąlygas, bet ir dalyvavo įvairiose veiklose, paskaitose. Kartu su VUŠA įgyvendintos patirtinės praktinės veiklos „Apie šviesos savybes bei jos poveikį žmogui“. Drauge su Vilniaus universitetu organizuoti PI dienos renginiai, gimnazistams paskaitas ir užsiėmimus vedė VU dėstytojai. Gimnazistai buvo pakviesti dalyvauti VU Gyvybės mokslų centro renginyje, kur susipažino su inovatyviomis mikroskysčių gaminimo sistemomis, centro, Verslo inkubatoriaus veikla. Bendradarbiaujant su VDU įsteigta Filosofijos klasė ir moksleiviai turi galimybę pasirinkti ir mokytis filosofijos mokomojo dalyko. |
| 1.1.11. Metodinės veiklos skatinimas bendradarbiavimui tarp mokytojų, kolegialiam mokymuisi. | 80 proc. gimnazijos mokytojų vedė po 2 atviras pamokas. | 80 proc. gimnazijos mokytojų vedė po 2 atviras pamokas. 2023 m. balandžio mėn. 26 d. Šiaulių universitetinėje gimnazijoje organizuotoje Respublikinėje metodinėje-praktinėje konfe­rencijoje „STEAM galimybės patirtine ir projektine veikla grindžiamame ugdymo procese“ gimnazijos mokytojai vedė atviras integruotas, patirtine veikla grįstas pamokas ir užsiėmimus. 2023 m. rugpjūčio mėn. pradėtas diegti diferencijuoto ir individualizuoto ugdymo modelis lietuvių, matematikos, anglų kalbos pamokose. Mokytojai kolegialiai mokydamiesi vedė atviras pamokas. |
| 80 proc. gimnazijos mokytojų stebėjo po 2 savo kolegų pamokas ir jas aptarė. | 80 proc. mokytojų stebėjo 2 savo kolegų pamokas ir jas aptarė. Diegiant diferencijuoto ir individualizuoto ugdymo modelį, 20 gimnazijos mokytojų vyko stebėti atvirų pamokų į Forvardo mokyklą, kurioje 100 proc. taikomas individualizuotas ugdymas nuo 0 iki 12 klasės. |
| Organizuotas kvalifikacijos kėlimo renginys, skirtas bendradarbiavimo ir kolegialaus mokymosi rezultatams aptarti. | 2023 m. sausio 3 d. organizuotas ilgalaikės programos „Savivaldaus mokymo(si) organizavimas“ gerosios patirties renginys „Šiuolaikinio ugdymo sėkmės ir iššūkiai“. Renginyje dalyvavo ir patobulino savo kompetencijas 29 gimnazijos mokytojai. |
| Organizuotas bent vienas kvalifikacijos tobulinimo renginys gimnazijos mokytojams (institucinis lygmuo). | 2023 m. vasario 15 d. ŠU gimnazijoje vyko Šiaulių universi­tetinės gimnazijos ir Šiaulių Romuvos progimnazijos mokytojų gerosios patirties konferencija „Kompetencijomis grįstas ugdymas atnaujintų ugdymo programų kontekste“. Konferencijos metu mokytojai dalijosi savo patirtimi ugdant kūrybiškumo, kultūrinių, komunikavimo, skaitmenines kompetencijas, pabrėžė mokinių saviraiškos ir lyderystės, empatijos, socialinio sąmoningumo ugdymo svarbą. Mokytojai pristatė gerąsias skaitmeninio turinio panaudojimo praktikas pamokoje. |
| 1.1.12. Gimnazijos veiklos kokybės įsivertinimo rezultatų analizė | Bendruomenei pristatyti gimnazijos veiklos kokybės įsivertinimo rezultatai, numatytos veiklos tobulinimo gairės. | 2023 m. gruodžio mėn. buvo pristatyta mokyklos įsivertinimo ir pažangos anketa, kurioje pateikta informacija apie mokyklos stipriuosius veiklos aspektus (Mokytojai ir administracija nuolat mokosi, ugdo savo profesinį meistriškumą, mokykloje yra galimybė naudotis reikalinga įranga ir priemonėmis), silpnuosius ir tobulintinus veiklos aspektus (Tėvai yra aktyvūs mokyklos gyvenimo dalyviai, mokiniai naujas žinias sieja su išmoktais dalykais). Numatyta ir vykdomas mokyklos veiklos tobulinimas, pedagogų, vadovų, švietimo pagalbos specialistų profesinis tobulėjimas. |
| Pateikta mokyklos pažangos ataskaita. | Už 2022 m. gimnazijos pažangos ataskaita pateikta Nacionalinei švietimo agentūrai ir Šiaulių miesto savivaldybės administracijos Švietimo skyriui |
| Įdiegtas kokybės valdymo modelis (BVM). | Administracijos atstovai dalyvavo įvadiniuose susitikimuose dėl BVM modelio diegimo. Mokykla yra įtraukta į Tūkstantmečio mokyklų programą, kurioje numatyta projekte dalyvaujančiose mokyklose įdiegti Kokybės vadybos sistemą mokinių pasiekimų gerinimui. Gimnazija diegs TUM projekto kokybės vadybos sistemos valdymo modelį. |
| ***1.2. Inovatyvaus ugdymo plėtra.*** | | |
| 1.2.1. Tikslingas skaitmeninio turinio bei IKT priemonių naudojimas ugdymo(si) procese. | 95 proc. mokytojų naudoja virtualias aplinkas ugdymui: „Eduka.lt“ ,¬ gimnazijos VMI MOODLE, Microsoft O365. | Visi mokytojai naudoja Microsoft O365 aplinką (įsivertinimas, mokomosios medžiagos talpinimas, hibridinis ugdymas ir kt.).  Matematikos, biologijos, chemijos, ekonomikos ir verslumo mokomuosiuose dalykuose naudojama Eduka.lt aplinka. Informacinių technologijų, ekonomikos ir verslumo, matematikos mokytojai naudoja ir gimnazijos VMI MOODLE aplinką, edukacinę aplinką MozaBook naudoja anglų kalbos, fizikos, geografijos, istorijos, lietuvių kalbos ir literatūros mokytojai. Edukacines aplinkas Socrative, Learningapps, Liveworksheets ir Wordwall naudoja užsienio kalbų mokytojai. Nuo 2023 m. rugsėjo mėn. matematikos, lietuvių kalbos ir anglų kalbos mokytojai naudoja individualizuotą-diferencijuotą mokymo(si) sistemą Scoolsy. |
| 95 proc. mokytojų naudoja IKT priemones ugdymo procese (pvz.: Mentimeter, Kahoot ir t. t.). | IKT priemonės reguliariai naudojamos visose pamokose, išskyrus fizinio ugdymo pamokas, kuriose IKT priemonės naudojamos fragmentiškai. Dažniausiai mokytojų naudojamos IKT priemonės – WordWall, Mentimenter, Kahoot, Padlet, Corinth3d. Matematikos užduočių vizualizacijai naudojama nemokama programa GeoGebra, MIKO knygos. |
| 100 proc. pedagoginių darbuotojų tobulino kvalifikaciją IT srityje. | 2 gimnazijos mokytojai netobulino kvalifikacijos IT srityje, nes atvyko dirbti į gimnaziją nuo rugsėjo 1 d. |
| 1.2.2. STEAM ugdymo plėtra ir dalyvavimas STEAM renginiuose. | Ne mažiau kaip 15 proc. mokinių dalyvauja STEAM programose. | Mokiniai dalyvavo ŠPRC STEAM programoje „Braižymas ir kompiuterinis projektavimas AutoCad programa“, VUŠA STEAM programoje „Gamtinės kilmės medžiagų tyrimai, pritaikymas ir reikšmė organizmui“, VUŠA STEAM centre programose „Elektriniai ir šiluminiai procesai aplink mus“, „Optometrija iš arčiau“. |
| Gimnazija tampa STEM tinklo nare. | 2023 m. gimnazija tapo STEM tinklo nare ir gavo „STEM School Label Competent“ ženklą. Siekdama tapti Europos STEM mokyklų tinklo nare, gimnazija sukūrė profilį STEM mokyklų ženklo portale, susipažino su kriterijais, išnagrinėjo kitų mokyklų pateiktus mokyklos praktikos įrodymus ir atvejų analizes, bendradarbiavo su kitomis mokyklomis ir sukūrė STEM strategiją.  Gimnazija pateikė STEM veiklų pavyzdžius į STEM mokyklų ženklo portalą, pasirengė įvertinimui ir parengė ataskaitą. Vertinamos buvo septynios pagrindinės mokyklos sritys: mokymas, ugdymo programų taikymas, vertinimas, darbuotojų profesinis tobulėjimas, vadovavimas mokyklai, mokyklos ryšiai ir infrastruktūra.  „Competent“ ženklas buvo suteiktas gimnazijai per Europos STEM School Label platformą, kurioje galima dalintis geriausia patirtimi ir bendrauti su kitomis STEM mokyklomis.  2023 m. gimnazija tapo ir inžinerinių mokyklų tinklo nare. |
| Organizuotas vienas STEAM krypties gerosios patirties sklaidos renginys miesto mokytojams. | 2023 m. balandžio mėn. 26 d. Šiaulių universitetinėje gimnazijoje organizuota Respublikinė metodinė - praktinė konferencija „STEAM galimybės patirtine ir projektine veikla grindžiamame ugdymo procese“. Pirmoje dalyje ŠUG mokytojai supažindino dalyvius su integruoto, patirtine veikla grįsto projekto „Nuo grūdo iki picos“ veiklomis. Antroji konferencijos dalis buvo skirta pranešimams. |
| Organizuoti du STEAM krypties renginiai miesto moksleiviams. | Šiaulių Ragainės, Dainų ir Šiaulių Sandoros progimnazijų moksleiviams organizuotas STEAM krypties renginys ,,Bulvės kelias“. |
| Įgyvendinama bent viena STEAM krypties neformaliojo švietimo programa. | Yra parengta STEAM krypties neformaliojo švietimo programa. Veikla apima integruotą mokinių ugdymą atliekant cheminius eksperimentus, fizikinius tyrimus ar biologijos stebėjimus, nagrinėjant gamtos dėsningumus ir mokslinius principus. |
| Įgyvendinamas Erasmus+ strateginių partnerysčių projektas „EcoSTEAM ugdymo plėtotė“, sukurta mokymo koncepcija. | Šiaulių universitetinė gimnazija koordinuoja Erasmus+ projektą „EcoSTEAM Development“. Šiuo projektu siekiama STEAM veiklas derinti remiantis ekologine paradigma. Projekto veiklose dalyvauja keturios skirtingo tipo institucijos iš skirtingų Europos šalių – dvi bendrojo ugdymo vidurinės mokyklos. Yra sukurta mokymo koncepcija:  <https://drive.google.com/drive/folders/1HFlkP9emHB651MtOenRbHYEUlItd1mLk>. Sukurtas produktas dar bus adaptuojamas ir pritaikomas Lietuvos kontekstui. Šiuo metu tarptautinė komanda kuria mokomąją medžiagą (120 veiklų planų), kuria galės naudotis mokytojai – praktikai. |
| Ne mažiau kaip 30 proc. STEAM dalykų mokytojų metodininkų ir ekspertų vedė atviras pamokas Šiaulių miesto mokytojams ir jas aptarė. | 2023 m. balandžio 26 d. ŠU gimnazijos STEAM dalykų mokytojai vedė atviras pamokas Šiaulių regiono mokytojams. Mokytojai dalijosi metodine patirtimi, kūrybinėmis idėjomis ir praktinėmis įžvalgomis. Dalyviai galėjo stebėti, kaip mokiniai, susipažinę su pagrindiniu duoniniu augalu - kviečiu, kūrė ekonominę, virtualiąją, muzikinę ir maistinę picas. Pavyzdžiui, „Grūdo laboratorijoje“ jie mokėsi atpažinti svarbiausių duoninių augalų grūdus, pro mikroskopą tyrinėjo kviečio grūdo sandarą, aiškinosi, iš kurios grūdo dalies išauga augalas, kuri dalis sumalama į miltus, kuo naudingos sėlenos, eksperimentiniu būdu nustatė miltų baltymus ir angliavandenius, dėliodami paveikslėlių dėlionę išmoko lotynišką kviečio pavadinimą. „Ekonominėje picoje“ mokiniai modeliavo picos gamybos procesą ir sužinojo, kokią įtaką gamybos rezultatams daro vieno veiksnio padidinimas, nustatė, kiek darbuotojų reikėtų samdyti. Mokiniai išbandė įvairias prieigas ne tik teoriškai, bet ir praktiškai. |
| 1.2.3. Dalyvavimas tarptautiniuose, respublikiniuose miesto projektuose. | Įsteigtos ne mažiau kaip 5 jaunosios bendrovės, ne mažiau kaip 20 mokinių stiprins kūrybiškumo, komunikavimo, verslumo, komandinio darbo kompetencijas. | Gimnazijoje sėkmingai veikia 12 jaunųjų bendrovių, kuriose 37 mokiniai tobulina kūrybiškumo, komunikavimo, verslumo bei komandinio darbo įgūdžius.  2023–2024 mokslo metais gimnazijos moksleiviai pradėjo veiklą šiose mokinių steigtose bendrovėse:   * „SCAP Kombucha“ – kuria skirtingų skonių kombučios gėrimus; * „Mummur Demur“ – siuva daugiafunkcinius drabužius; * „Medienos paslaptys“ – dirba su lazeriu, gamina padėkliukus, telefonų dėklus, žaisliukus, knygų skirtukus ir kitus medienos gaminius; * „Austė“ – gamina medų, kurį praturtina liofilizuotais vaisiais ir uogomis; * „FORREST natural“ – sukūrė natūralios kosmetikos liniją; * „Žemieji kvapai“ – gamina smilkalus, namų kvapus ir vaško liekanų žvakes; * „MEN žvakės“ – siūlo įvairių formų ir kvapų žvakes; * „MV fumum“ – gamina rankų darbo kvepalus; * „OTE MARKET“ – įkūrė internetinę parduotuvę; * „Brandb0oster“ – teikia reklamos paslaugas; * „Damos mezginiai“ – gamina tekstilės gaminius, įskaitant kojų šiltukus; * „Balau Decor“ – specializuojasi įvairaus namų dekoro srityje.   Šios bendrovės leidžia moksleiviams praktiškai pritaikyti ir plėtoti įvairias kompetencijas, suteikdamos realias galimybes įgyti vertingos patirties verslo pasaulyje. |
| Gimnazijos moksleiviai dalyvauja Junior Achievement „AcceleratorX“ programoje. | Gimnazijos moksleiviai (22 proc.) aktyviai įsitraukia į Junior Achievement programą „AcceleratorX“. Šioje programoje mokinių sugeneruotos idėjos įgyvendinamos praktinėse veiklose, o steigiant jaunąsias bendroves suteikiama galimybė plėtoti verslumo kompetencijas. Dalyviai mokomi priimti atsakingus sprendimus ir patirti, ką reiškia sukurti, auginti bei valdyti verslą.  Ugdymo proceso metu ypač akcentuojamas asmeninių gebėjimų stiprinimas. Moksleiviai tobulina lyderystės savybes, kūrybiškumą, komunikavimo ir bendradarbiavimo įgūdžius, taip pat gebėjimus dirbti grupėse. |
| Vykdomi 4 tarptautiniai Švietimo mainų paramos fondo administruojami (Erasmus+) projektai. | Gimnazijoje 2023 metais buvo aktyviai vykdomi 3 Erasmus+ projektai:  „Eco STEAM Development“ – strateginių partnerysčių projektas, orientuotas į intelektualinių produktų kūrimą. Gimnazijos STEAM srities pedagogai bendradarbiaudami su partneriais iš Turkijos universiteto, plėtros ir inovacijų centru iš Kipro ir mokytojais iš Makedonijos sukūrė mokymosi koncepciją integruodami STEAM dalykus su ekologiniu raštingumu. Gimnazijos mokytojai kuria integruotų veiklų modelius, kuriuos bus galima integruoti į formalųjį ir neformalųjį ugdymą.  Gimnazijoje aktyviai įgyvendinamas Akredituotas projektas: 2023 metais 20 moksleivių vyko į mobilumą Makedonijoje, 3 mokytojai dalyvavo kvalifikacijos kėlimo seminaruose užsienio šalyse, 2 pedagogai dalyvavo darbo stebėjimo vizituose Europos šalyse.  Sėkmingai įgyvendintas projektas „No Time to Waste“ su dar keturiomis partnerių šalimis iš Lenkijos, Turkijos, Portugalijos ir Prancūzijos. Projektas buvo skirtas ekologijai, mokiniai ir mokytojai užmezgė glaudžius ryšius. Pasibaigus projektui trys partneriai pateikė naują mažos partnerystės projektą norėdami ir toliau gilinti moksleivių supratimą apie ekologiją ir plėtoti tarptautinius santykius.  2022 metų pabaigoje laimėtas mažos partnerystės projektas „Augmented reality and 3D printing“ neįgyvendinamas, nes iš jo pasitraukė projektą koordinuojanti Lenkijos mokykla. Pasitraukus koordinatoriui, projektas negali būti vykdomas kitų dalyvaujančių organizacijų. |
| Vykdoma gerosios patirties sklaida įgyvendinant tarptautinius projektus. | Vykdant Erasmus+ projektus, vyksta nuolatinė gerosios patirties sklaida. Moksleiviai, dalyvaujantys projektuose, pasidalija įgytomis žiniomis ir patirtimi, grįžę iš mobilumo programų, vizitų, su gimnazijos bendruomene, rengdami pristatymus, akcijas („Saugaus interneto savaitė“) ir aktyviai dalyvaudami Erasmus dienų renginiuose. Šiemet moksleiviai sukūrė vaizdo reportažą apie patirtis ir žinias, įgytas dalyvaujant tarptautinėse veiklose (<https://www.youtube.com/watch?v=9LeiN75wDl8&ab_channel=flipzis&fbclid=IwAR0C4nCSQWPl6oOy-pjHLHfBSjZ9_trBkX1wxVXPcvpOC6zW-g2-9jrC_g8>). Gimnazijos mokytojai skelbia pranešimus gimnazijos svetainėje, dalijasi naujienomis gimnazijos Facebook ir Instagram paskyrose, taip pat skleidžia gerąją patirtį Erasmus+ švietimo bendruomenės Facebook grupėje ir šalies konferencijose (pvz., „Bendradarbiavimo partnerysčių kompasas“, „Skaitmeninis mokytojas - augantis mokinys“ ir kt.). Projektų veiklose dalyvaujantys pedagogai organizuoja pristatymus, tikslinius mokymus gimnazijos mokytojams. |
| ***1.3. Didinti švietimo pagalbos prieinamumą ir efektyvumą*** | | |
| 1.3.1. Savalaikės pedagoginės pagalbos teikimas mokiniams. | Visiems mokiniams, kuriems reikia, užtikrinta gimnazijoje dirbančių švietimo pagalbos specialistų bei mokytojų pagalba. | Švietimo pagalbos teikimą mokiniams nuo 2023-09-01 koordinuoja pagalbos mokiniui skyriaus vedėja. Bendra­darbiaujant su mokytojais, klasių kuratorėmis, socialine pedagoge nuolat stebimi mokinių pasiekimai, pažanga, pamokų lankomumas, elgesys ir pastebėjus, kad mokinys patiria mokymosi sunkumų, bendradarbiaujant su mokiniu ir/ar jo tėvais/rūpintojais, pedagogais, švietimo pagalbos specialistais vadovaujantis 5 lygių pagalbos teikimo sistema nustatoma, kokia mokymosi pagalba reikalinga. Pagal poreikį mokinys skatinamas lankyti konsultacijas, siūlomos švietimo pagalbos specialistų – socialinio pedagogo, psichologo, spec. pedagogo, karjeros specialisto konsultacijos. Nuo 2023-11-09 gimnazija nebeturėjo psichologo, tad psichologinės pagalbos, esant poreikiui, mokiniams ir jų tėvams patarta kreiptis į PPT. |
| Visiems mokiniams, kuriems nustatyti specialieji ugdymo(si) poreikiai, teikiama gimnazijoje esančių švietimo pagalbos specialistų pagalba. | Gimnazijoje mokosi 17 moksleivių (4,4 proc.), kuriems nustatyti specialieji ugdymo(si) poreikiai. Visiems mokiniams teikiama reikiama mokytojų, švietimo pagalbos specialistų pagalba. Kiekvienam mokiniui sudaromas individualus dalyko programos turinys, nurodomi ugdymo būdai ir metodai, suderinamas sistemingas mokinio pažangos ir pasiekimų pamatavimas, numatomos specialiojo ir/ar socialinio pedagogo, psichologo pagalbos teikimo kryptys. |
| Švietimo pagalbos specialistų, tenkančių 100 mokinių, etato dalis – 0,8. | Švietimo pagalbos specialistų, tenkančių 100 mokinių, etato dalis 0,58. Nuo rugsėjo mėnesio psichologas dirbo tik vieną dieną, o nuo lapkričio mėnesio nebedirbo visai. Buvo vykdoma aktyvi darbuotojo paieška, kuri apėmė šias veiklas:   * paskelbtas skelbimas užimtumo tarnybos portale, * parengtas mokamas pranešimas gimnazijos socialiniame tinkle Facebook, * įsigyta mokama paslauga iš CV-online (14 dienų vaizdinė reklama socialiniuose tinkluose (FB/Google ads)), * kreiptasi į aukštąsias mokyklas, kurios ruošia psichologus.   Deja, paieškos buvo nesėkmingos ir gruodžio mėnesį buvo priimtas sprendimas pirkti psichologo paslaugas. |
| Mokiniams skiriamos mokomųjų dalykų konsultacijos (VBE dalykai), ne mažiau kaip 90 proc. visų mokomųjų dalykų, bent vienoje konsultacijoje lankėsi 50 proc. mokinių. | I–IV klasių mokiniams skirtos visų VBE dalykų konsultacijos. Sudarytas konsultacijų tvarkaraštis, kuris įtrauktas į mokinio elektroninį dienyną TAMO. Bent vieną dalyko konsultaciją lankė 70 proc. mokinių. Taip pat buvo organizuotos matematikos konsultacijos I ir III klasių mokiniams, kurie nebuvo pasiekę matematikos patenkinamo lygmens NMPP (13 mokinių, 3 grupės) ir matematikos PUPP patikrinimuose (33 mokiniai, 7 grupės). I–II klasių mokiniams papildomai buvo organizuojamos matematikos ir lietuvių kalbos ir literatūros teminės konsultacijos (dalyvavo 234 mokiniai). Mokiniai turėjo galimybę individualiai pasikartoti temas iš ankstesnių klasių, kurios nebuvo visiškai įsisavintos arba buvo pamirštos. |
| Ne mažiau kaip 5 proc. ma­žėja mokinių, kurie praleidžia 30 proc. ir daugiau pamokų dėl įvairių priežasčių. | Nuo 2023 m. rugsėjo 1 d. gimnazijoje pradėta įgyvendinti nauja lankomumo tvarka. 100 proc. mokinių, turinčių lankomumo problemų, ir 90 proc. jų tėvų/rūpintojų dalyvavo susitikimuose su gimnazijos administracija, švietimo pagalbos specialistais, kurių metu aptarti mokinių lūkesčiai, aiškintasi, dėl kokių priežasčių kyla lankomumo problemų. Pagal poreikį organizuoti VGK posėdžiai. Susitikimų metu pasirašyti susitarimai dėl lankomumo problemų šalinimo, švietimo pagalbos teikimo, sudaryti pagalbos planai. Kiekvienam mokiniui buvo teikiamos tęstinės konsultacijos. |
| 1.3.2. Socialinės, psichologinės, karjeros planavimo pagalbos teikimas mokiniams, jų tėvams (rūpintojams). | 100 proc. mokinių konsultuoti karjeros planavimo klausimais. | 100 proc. mokinių dalyvavo bent vienoje grupinėje ar individualioje konsultacijoje kontaktiniu būdu ugdymo karjerai klausimais. I klasių mokiniai konsultavosi savęs pažinimo, tikslų kėlimo klausimais, jiems buvo suteikta informacija apie darbo rinką, profesijas, specialybes. II klasių mokiniai dalyvavo bent vienoje individualioje konsultacijoje, kurios metu teikta pagalba dėl individualaus ugdymosi plano pagal planuojamą studijų kryptį numatymo ir pasirinkimo. Konsultacijų metu mokiniai su karjeros specialiste kalbėjo apie esamą situaciją darbo rinkoje, studijų galimybes, atliko savęs pažinimo, profesijos pasirinkimo testus. III klasių mokiniai individualių konsultacijų metu koregavo karjeros planus, domėjosi profesijų pasauliu, planavo profesinio veiklinimo vizitus. IV kl. mokiniams teiktos mažiausiai 2 individualios konsultacijos, kurių metu mokiniai konsultavosi dėl priėmimo į aukštąsias mokyklas, profesinio rengimo centrus, domėjosi priėmimo į užsienio aukštąsias mokyklas sąlygomis. Kiekvienas abiturientas, rinkdamasis brandos ir mokyklinius egzaminus, konsultavosi su karjeros specialiste, kuratore bei dalykų mokytojais. Vyko individualios konsultacijos, kurių metu teikta pagalba pildant priėmimo dokumentus į aukštąsias mokyklas ir profesinio rengimo centrus LAMA BPO sistemoje. Grupinių konsultacijų metu mokiniams buvo padedama pažinti save, spręsti karjeros klausimus, susijusius su karjeros planavimu ir darbo paieška, išsikelti trumpalaikius ir ilgalaikius tikslus, nusibrėžti veiklos prioritetus. Mokiniai pildė karjeros planus, kuriuos metų eigoje peržiūrėjo kartu su karjeros specialistu ir kuratoriumi, juos analizavo, koregavo, remdamiesi jais, planavo vizitus į įmones, įstaigas. |
| Pagal poreikį teiktos socialinio pedagogo bei psichologo konsultacijos mokiniams, jų tėvams. | Apie 15 proc. moksleivių buvo teiktos psichologo ir 25 proc. socialinio pedagogo konsultacijos. Daugeliu atvejų konsultacijos buvo individualios ir 90 proc. tęstinės. Tėvai konsultacijų daugiau kreipėsi į socialinį pedagogą nei į psichologą. Socialinis pedagogas dažniau organizavo individualias konsultacijas mokiniams ir jų tėvams/rūpintojams. Psichologas teikė individualias konsul­tacijas, organizavo temines klasės valan­dėles. |
| Organizuoti 2 ugdymo karjerai renginiai klasei. | Karjeros specialistė, bendradarbiaudama su klasių kuratorėmis, mokytojais kiekvienai klasei organizavo bent po du įvairius karjeros renginius. Kovo 10 d. visi gimnazistai dalyvavo karjeros dienos renginyje „Karjera Tavo rankose“. Klasės dalyvavo protų mūšyje ugdymo karjerai tema „Profesijų pasaulis“, po žaidimo paskaitas mokiniams skaitė Lietuvos žurnalistas, redaktorius Gintaras Sarafinas. Europos kalbų dienai paminėti mokiniai dalyvavo paskaitoje „Užsienio kalbų mokėjimo svarba planuojant karjerą“, buvo organizuotas užsiėmimų ciklas, padedantis mokiniams geriau pažinti save. Užsiėmimus vedė Užimtumo tarnybos specialistai, lektoriai, verslo atstovai. Mokiniai lankėsi Šiaulių miesto (Šiaulių kolegijoje, VUŠA) ir šalies aukštųjų mokyklų (VU, KTU), profesinių mokymo centrų (STMC) renginiuose, organizuotose atvirų durų dienose, įmonėse / įstaigose. |
| Organizuota Karjeros diena gimnazijoje. | Kovo 10 d. gimnazijoje organizuota Karjeros diena „Karjera Tavo rankose“ I–IV klasių mokiniams: paskaitas ir užsiėmimus gimnazistams vedė Šiaulių agrokoncerno, UAB „Solidus Vox“, Užimtumo tarnybos, Pramonės asociacijos atstovai, mokiniai susitiko su advokate ir sužinojo apie teisininko karjeros subtilybes, dalyvavo priėmimo į aukštąsias mokyklas pristatyme, aktyviai jungėsi į motyvacinių dirbtuvių „Pasidaryk savo CV nuotrauką“ ir „Profesijos pasirinkimo klausimynas pagal J.L. Holland“, taip pat vyko pažintinėse ir patirtinėse veiklose, vykusiose Šiaulių įmonėse, įstaigose. |
| 1.3.3. Socialinių kompetencijų ugdymo modelio (SKU) įgyvendinimas. | 100 proc. I–II gimnazijos klasių mokinių dalyvavo socialinėje-pilietinėje veikloje. | 100 proc. I – II gimnazijos klasių mokinių dalyvavo socialinėje -pilietinėje veikloje. |
| 10 proc. mokinių dalyvauja ankstyvojoje pažintinėje praktikoje įmonėse. | 10 proc. mokinių dalyvavo patirtiniuose ar intensyviuosiuose veiklinimo užsiėmimuose įvairiose Šiaulių miesto įstaigose, įmonėse, išbandė įvairias profesijas, pavyzdžiui, kineziterapeuto, programuotojo, ikimokyklinio ugdymo pedagogo, interjero dizainerio, floristo ir kt. |
| ***1.4. Saugios ir sveikos aplinkos kūrimas ir fizinio aktyvumo skatinimas.*** | | |
| 1.4.1. Narystė sveikatą stiprinan­čioje mokyklos programoje „Sveika mokykla“. | Įgyvendinama bent viena Sveikos mokyklos projekto veikla. | Įgyvendinant sveikatą stiprinančią programą, organizuotos akcijos ,,Pradėkime rytą nuo vandens“, ,,16 tūkstančių žingsnių Lietuvai“ ir kt.  Dalyvauta ,,Runway Run 2023“ bėgime, vyko mokymai bei akcijos ,,Pagalba užspringus ir kraujuojant“, ,,Pasaulinė diena be tabako“, organizuotas I–IV kl. orientacinis žygis Salduvės parke. |
| Parengtos bent 4 neformaliojo švietimo programos, skirtos fiziniam aktyvumui skatinti. | Parengtos ir vykdytos neformaliojo švietimo programos, skirtos fiziniam aktyvumui skatinti: kūno dizainas, krepšinis, tinklinis (vaikinų), tinklinis (merginų). Nuo 2023 m. rugsėjo 1 d. iki gruodžio 22 d. (sporto salės remonto metu) vietoje tinklinio ir krepšinio būrelių vyko funkcinės treniruotės ir fizinių ypatybių lavinimas taikant netradicinius pratimus netradicinėse aplinkose. |
| 1.4.2.Bendradarbiavimas su sporto centrais. | Pasirašyta bent viena bendradarbiavimo sutartis. | 2023 m. gruodžio 19 d. pasirašyta bendradarbiavimo sutartis su plaukimo mokykla ,,Delfinas“. |
| 1.4.3. Sporto salės ir laisvalaikio erdvių prieinamumas pertraukų ir laisvų pamokų metu. | Mokyklos internetinėje svetainėje skelbiama ir laiku atnaujinama sporto salės ir lauko sporto aikštelės užimtumo informacija (Google kalendorius). | Mokyklos internetinėje svetainėje skelbiamas ir laiku atnaujinamas sporto salės ir lauko sporto aikštelės užimtumo kalendorius.  [Mokamos paslaugos – Šiaulių universitetinė gimnazija (sugimnazija.lt)](https://www.sugimnazija.lt/mokamos-paslaugos/) |
| Organizuota ne mažiau kaip viena judrioji pertrauka per dieną. | Gimnazijoje sudarytos sąlygos fiziškai aktyviai pertraukai tarp pamokų. Šių pertraukų metu mokiniai šoko, atliko mankštas, žaidė judriuosius, sportinius žaidimus. Yra galimybė žaisti stalo tenisą, biliardą (pulą). |
| 1.4.4. Mokinių dalyvavimas socialinių ir emocinių kompetencijų bei psichoaktyvių medžiagų vartojimo prevencinėse programose. | 100 proc. mokinių dalyvavo socialinių-emocinių kompetencijų ugdymo programoje. | 100 proc. I–IV kl. mokinių klasių valandėlių metu (kartą per mėnesį) dalyvavo socialinių-emocinių kompetencijų ir emocinio intelekto ugdymo užsiėmimuose pagal programą „Dramblys.lt“. Mokiniams paskaitas ir užsiėmimus vedė gimnazijos psichologė, kuratorės, socialinė pedagogė, taip pat lektoriai. Vyko veiklos, paskaitos ir užsiėmimai įvairiomis temomis, pvz., pykčio, streso, nerimo, nusivylimo valdymas, pasitikėjimo savimi, motyvacijos veikti skatinimas ir kt. |
| 100 proc. mokinių dalyvavo psichoaktyviųjų medžiagų vartojimo prevencinėje programoje ,,Savu keliu“. | 100 proc. I–IV kl. mokinių klasių valandėlių metu (kartą per mėnesį) dalyvavo ilgalaikėje prevencinėje psichoaktyviųjų medžiagų vartojimo programoje ,,Savu keliu“. Mokiniai klausėsi klasės kuratorės, socialinės pedagogės, psichologės vestų paskaitų įvairiomis temomis, pvz., ,,Psichoaktyvių medžiagų poveikis sveikatai“, ,,Psichoaktyvių medžiagų vartojimas“, ,,Elektroninės cigaretės“, ,,Psichoaktyvių medžiagų vartojimo priežastys ir pasekmės“, ,,Žiniasklaidos įtaka psichoaktyviųjų medžiagų vartojimui“ ir kt., dalyvavo diskusijose, praktiniuose užsiėmimuose. Užsiėmimus ir paskaitas vedė ne tik gimnazijos pedagogai, bet ir lektoriai: psichoterapeutė Kristina Jurienė skaitė paskaitą „Priklausomybės nuo interneto ir žaidimų bei psichoaktyviųjų medžiagų vartojimo žala“, Šiaulių miesto policijos bendruomenės pareigūnės Inga Spūdienė ir Akvilė Mičeikienė kalbėjo tema „Kaip jaunam žmogui išlikti savimi tarp draugų ir vyraujančių pagundų XXI a.“ ir kt. 2023 m. gruodžio mėn. mokyklos bendruomenė dalyvavo psichoaktyviųjų medžiagų vartojimo prevencijos programos „Savu keliu“ mokymuose (lekt. Rita Ilgūnė Martinėlienė). |
| 100 proc. mokinių dalyvavo patyčių prevencijos veiklose. | Visų klasių mokiniai klasių valandėlių, pamokų, renginių metu dalyvavo patyčių prevencijos veiklose, paskaitose, užsiė­mi­muo­se, pokalbiuose, diskusijose, akcijose, pvz., „Patyčioms NE“. |
| 1.4.5. Renginių, veiklų, skirtų stiprinti mokinių pažintines, socialines-emocines kompetencijas, organizavimas. | Organizuota ne mažiau kaip 20 renginių, vienijančių gimnazijos bendruomenę, stiprinančių mokinių pažintines, socialines – emocines kompetencijas. | Gimnazijoje organizuota daugiau nei 30 įvairių šventinių, teminių renginių, akcijų, kultūrinių projektų.  Valstybinės ir kalendorinės šventės:   * Rugsėjo 1-osios šventė; * Tarptautinės mokytojų dienos renginys; * Sausio 13, Vasario 16, Kovo 11 dienų minėjimai; * lietuviškos dainos sąspietis „Sudainuokim laisvę!“   Tradicinės gimnazijos šventės, renginiai:   * pirmų klasių mokinių imatrikuliacija, Šimtadienis, Paskutinis skambutis, Advento popietė, Kalėdinis nominacijų vakaras-koncertas, Kalėdinis karnavalas, KAM apdovanojimai, Respublikinis dainuojamosios poezijos festivalis-konkursas „Mūsų dienos 2023“, jubiliejinis gimnazijos vakaras.   Renginiai, stiprinantys mokinių pažintines, socialines-emocines kompetencijas:   * ŠU gimnazija buvo Respublikinio mokslo festivalio „Erdvė­laivis žemė“ 2023 partnerė; * devintų klasių mokiniams organizuotas pilietiškumo ir gynybos įgūdžių kursas; * organizuojant bendrus renginius, bendradarbiauta su Šiaulių miesto policijos bendruomenės pareigūnais, kunigaikščio Margirio pėstininkų batalionu, Šiaulių apskrities P. Višinskio ir Šiaulių miesto savivaldybės bibliotekomis ir kt.   Prevencinės akcijos, renginiai:   * tolerancijos, gerumo, patyčių, savižudybių, tuberkuliozės, AIDS, dauno sindromo, statistikos, senjorų dienų minėjimas, Saugaus interneto savaitės renginiai. * Dalyvauta labdaros akcijoje „Pyragų diena“, solidarumo bėgime „Gelbėkit vaikus 2023“, akcijoje „Padovanok kačiukams Kalėdas“, skirtoje beglobiams gyvūnams, paramos akcijoje „Niekieno vaikams“, minėta pasaulinė gyvūnų globos diena, paremti „Binada“ beglobiai gyvūnai. |
| Atliktas mokinių emocinės aplinkos tyrimas ir analizė, 70 proc. tėvų ir mokinių palankiai vertina emocinę aplinką mokykloje, esant mažesniam vertinimo procentui, parengtas emocinės aplinkos gerinimo priemonių planas. | 2023 m. rudenį mokyklos psichologė atliko gimnazijos bendruomenės mikroklimato tyrimą. Tyrimas buvo atliekamas MS O365 aplinkoje, pasirinktas tyrimo metodas – anketa. Tyrimo metu vertinti šie aspektai: pasitenkinimas, savimonė, tarpusavio santykių įgūdžiai, pagalba kitiems, savitvarda, taisyklių laikymasis, socialinis sąmoningumas ir saugumas. Vertinant visų ŠUG bendruomenės narių rezultatus, bendras pasitenkinimas gimnazija 75 proc., mažiausias rezultatas, vertinant savimonę (savęs ir savo vietos bendruomenėje suvokimas), jis sudarė 67 proc. Atlikus šį tyrimą bus siekiama didesnio mokinių tėvų/ rūpintojų įtraukimo į gimnazijos bendruomenės veiklas, renginius ir šventes. Taip pat bus stengiamasi skatinti mokinių bendradarbiavimą, bendruomeniškumą ir pagalbą vienas kitam, organizuojant neformalias veiklas, grupinius užsiėmimus. |
| **2. Kurti dinamišką, patrauklią ugdymui(si) ir tobulėjimui gimnazijos infrastruktūrą.** | | |
| ***2.1. Modernizuoti ugdymo(si) aplinką.*** | | |
| 2.1.1. Ugdymo proceso aprūpinimas mokymo(si) priemonėmis. | 2.1.1.1. Vadovėlių, mokymo priemonių ir kitų išteklių atnaujinimas I ir III klasėms. | Įsigytos 14 mokytojams ir 115 mokinimas EDUKA klasė metinės licencijos, kurių vertė 2395,00 Eur.  Nacionalinė švietimo agentūra skyrė 17115,20 eur „Skaitmeninio ugdymo turinio kūrimui ir diegimui“. I etapo metu įsigyta 131 vnt. biologijos, 31 vnt. istorijos, 12 vnt. matematikos, 262 vnt. geografijos, 132 vnt. literatūros vadovėlių.  II etapo metu įsigyta 345 vnt. vadovėlių. Iš jų 56 vnt. skirti anglų kalbai mokyti.  Savo lėšomis įsigyta vadovėlių už 894,09 Eur. Taip pat prenumeratos: „Kur stoti?“, „National Geographic“, „Psichologija Tau“, „Iliustruotasis mokslas“, „Literatūra ir menas“, „Teisės aktų gidas“, už 299,77 Eur. |
| 2.1.1.2. Įsigyta 25 vnt. sportinio inventoriaus. | Atliktas dalinis sporto salės remontas. Savivaldybė skyrė 98000,00 Eur, gimnazija už rangos darbus, valymo darbus, sporto priemonių atnaujinimą ir kt. sumokėjo 4558,11 Eur.  Taip pat įsigyta naujo sporto inventoriaus: gimnastikos kilimėlių, TRX diržų, gimnastikos kamuolių, pasunkintų kamuolių, tinklinio kamuolių, vikrumo kopetėlių, balansinių pagalvių, šokdynių, estafečių lazdelių, gimnastikos lazdų, mėtymo lėkščių, vinilinių svarmenų, žingsnio gumų, plastikinių lankų ir kt. Lauko krepšinio ir tinklinio įranga buvo įsigyta savivaldybės lėšomis (3162,61 Eur) bei mokymo lėšomis (428,00 Eur). |
| 2.1.2. Plėtoti skaitmeninius mokymo(si) išteklius bei IKT priemones. | 2.1.2.1. Įsigytas 2 interaktyvūs ekranai. | Įsigyti 86 colių interaktyvūs ekranai (2 vnt.) už 7148,00 Eur. |
| 2.1.2.2. 3 kabinetuose atliktas sienų remontas. | Sienų remontas buvo atliktas vokiečių, lietuvių ir anglų kalbų kabinetuose, taip pat psichologės kabinete. |
| 2.1.2.3. Įrengta (atnaujinta) mokinių poilsio erdvė. | Bibliotekos patalpoje įrengta mokinių poilsio erdvė. Panaudoti turimi baldai, kurie lengvai gali būti perkeliami į kitą vietą, pritaikomi pasikeitus poreikiams. Šioje poilsio erdvėje mokiniai gali pasimėgauti poilsiu, skaityti ar užsiimti kitomis veiklomis. |
| 2.1.2.3. Įrengtos vaizdo stebėjimo kameros. | Siekiant užtikrinti mokinių saugumą bei vykdant psichoaktyviųjų medžiagų naudojimo prevenciją, gimnazijos vidaus patalpose buvo įrengta 18 vnt. vaizdo kamerų sistema. Įrengimo ir įsigijimo išlaidos sudarė 7843,62 Eur. |
| Atnaujinta gimnazijos interneto svetainė. | Atnaujinta gimnazijos interneto svetainė, pritaikant naujausias interneto svetainių kūrimo technologijas bei dizaino tendencijas. Svetainės adresas: [Šiaulių universitetinė gimnazija – Šiaulių universitetinė gimnazija (sugimnazija.lt)](https://www.sugimnazija.lt/) |
| ***2.2. Higieninių sąlygų gimnazijoje užtikrinimas.*** | | |
| 2.2.1. Patalpų higienos normų reikalavimų užtikrinimas. | 2.2.2.1. Patalpos atitinka higienos normų reikalavimus. | 2023 m. spalio 19 d. Nacionalinis visuomenės sveikatos centras prie Šiaulių departamento atliko gimnazijos planinį patikrinimą, kurio metu siekta nustatyti, ar gimnazija atitinka Lietuvos higienos normas HN 21:2017.  Patikrinimo metu nustatyti HN 21:2017 punktų 7 ir 45 reikalavimų pažeidimai, kuriuos reikia ištaisyti iki 2024-03-20:   * konstrukcinių medžiagų ir elektronikos technologijų kabinete grindų danga nelygi, su įdubimais, plyšiais; * teritorijoje nesaugi plytelių danga (kieme), asfalto danga tarp sporto aikštelių (universalios ir krepšinio) nelygi, su įdubimais, nesaugia metalo konstrukcija.   Taip pat, remiantis statinio apžiūros akto 2023 m. gruodžio 20 d. (Nr. 23.12.20-17) rekomendacijomis   * kuo skubiau turi būti tvarkomos fasadinės plokštės, * taip pat reikalinga sutvarkyti išorines palanges ir įrengti stogelius. |
| 2.2.2. Maitinimo paslaugas teikti ir maitinimą organizuoti pačiai gimnazijai. | Mokinių maitinimo paslaugos atitinka teisės aktų nustatytus reikalavimus. | Mokinių maitinimo paslaugos atitinka teisės aktų nustatytus reikalavimus. 2023 m. buvo atliktas virtuvės gamybos patalpų remontas. Atlikti paprastojo remonto darbai: pakeistos grindų, sienų plytelės, perdažytos lubos ir sienos. Pagamintas ir sumontuotas naujas prekystalis bei aptarnavimo zonoje sienų apdailai panaudotos LMD plokštės. Pagamintas specialus nešvarių indų surinkimo stalas. Atlikti darbai prisidėjo prie patalpų išvaizdos ir funkcionalumo gerinimo. Darbams atlikti savivaldybė skyrė 29000,00 Eur ir buvo panaudota 5736,04 Eur iš gimnazijos biudžeto. |

**II SKYRIUS**

**2023 METŲ VEIKLOS UŽDUOTYS, REZULTATAI IR RODIKLIAI**

**3. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 3.1. Atnaujinto bendrojo ugdymo turinio diegimas gimnazijoje (veiklos sritis - *ugdymas(is)*) | 3.1.1. Sėkmingai pasirengta įgyvendinti atnaujintą ugdymo turinį. | 3.1.1.1. Patikslintas pasirengimo bendrojo ugdymo turinio atnaujinimui planas, įgyvendinamos veiklos skelbiamos gimnazijos interneto svetainėje. | 2023 m. buvo įgyvendinamos atnaujinto ugdymo turinio priemonės vadovaujantis 2022 m. gruodžio 30 d. direktoriaus įsakymu V-162 patvirtintu Šiaulių universitetinės gimnazijos atnaujinto ugdymo turinio įgyvendinimo veiksmų ir priemonių planu. Įgyvendinamos veiklos, rekomendacijos skelbiamos gimnazijos interneto svetainėje (<https://www.sugimnazija.lt/ugdymo-turinio-atnaujinimas-uta>) |
| 3.1.1.2. Ne mažiau 80 proc. pedagoginio personalo tobulina dalykines ir didaktines kompetencijas, rengiantis atnaujinto bendrojo ugdymo turinio įgyvendinimui. | 80 proc. mokytojų tobulino dalykines ir didaktines kompetencijas, rengiantis atnaujinto bendrojo ugdymo turinio įgyvendinimui. Gimnazijoje įgyvendinant TUM programą buvo pradėtas Diferencijuoto ir individualizuoto ugdymo modelio praktinis diegimas. Mokytojai dalyvavo šiuose mokymuose:  - „Diferencijavimo ir individualizavimo modelių taikymas naudojant internetinę individualaus ugdymo valdymo sistemą, užpildytą dalykiniu ir tarpdalykiniu turiniu su integruotu indvidualių mokymo(si) planų ir individualios pažangos stebėsenos galimybėmis“ Mokymai vyko 2023 m. rugpjūčio 28 d., juose dalyvavo 28 mokytojai;  - „Moksleivių diagnostika ir asmeninių mokymosi planų sudarymas su internetine individualizuoto ugdymo valdymo sistema“. Mokymai vyko 2023 m. rugpjūčio 29 d., juose dalyvavo 28 mokytojai;  - „Mokytojo vaidmuo individualizuoto ugdymo modelio pamokoje: mentorius, konsultantas, tutorius ar fasilitatorius? Kaip techniškai naudoti juos visus taikant individualizuoto ugdymo valdymo sistemą“. Mokymai vyko 2023 m. spalio 3 d., juose dalyvavo 20 mokytojų;  - „Moksleivių vertinimo, įsivertinimo ir refleksijos strategijos individualizuoto ugdymo modelyje: kaip jį taikyti praktiškai naudojant internetinę individualizuoto ugdymo valdymo sistemą“. Mokymai vyko 2023 m. lapkričio 14 d., juose dalyvavo 27 mokytojai;  - istorijos, geografijos, fizikos, chemijos, lietuvių kalbos ir literatūros, anglų kalbos, technologijų, dailės - iš viso 8 mokytojai, 2023 m. balandžio-spalio mėn. dalyvavo NŠA ilgalaikiuose mokymuose ugdymo turinio atnaujinimo tematika. 40 mokytojų dalyvavo bent viename Nacionalinės švietimo agentūros 2023 m. rugsėjo - lapkričio mėn. organizuotame nuotoliniame renginių cikle mokytojams „Dalyko aktualijos naujais 2023-2024 mokslo metais“. |
| 3.1.1.3. Ne mažiau 80 proc. pedagogų kole­gialiai mokydamiesi veda, stebi ir aptaria nemažiau kaip po dvi pamokas pagal atnaujintas bendrojo ugdymo programas. | 2023 m. 83 proc. gimnazijos mokytojų (33 iš 40) vedė ir stebėjo atviras kolegų pamokas. Lietuvių kalbos ir literatūros, anglų kalbos, vokiečių kalbos mokytojai atviras pamokas vedė po ilgalaikių NŠA mokymų (2023 m. spalio-gruodžio mėn.). 2023 m. buvo skatinamas mokytojų mokymasis kolegialiai planuojant ir organizuojant pamokas. 8 pedagogai, įgiję žinių ilgalaikiuose mokymuose ugdymo turinio atnaujinimo tematika, kartu planavo pamokas pagal atnaujintas bendrojo ugdymo programas ir metodinių grupių posėdžių metu (2023 m. spalio - lapkričio mėn.) aptarė įgytą patirtį. |
| 3.1.1.4. Parengtos ir taikomos I bei III kl. gimnazijos mokinių kompetencijų ir pa­žangos įsiver­tinimo formos, ne mažiau 80 proc. įsivertina savo pa­žangą ir kompeten­cijas. | Nuo 2023 m. rugsėjo 1 d. I ir III klasėse įgyvendinamas atnaujintas ugdymo turinys, pagal atnaujintas programas parengtos ugdymo planų formos bei kompetencijų ir pažangos įsivertinimo formos. Visi I, III klasių mokiniai įsivertino savo pažangą ir kompetencijas  <https://forms.office.com/e/uNAxhQjfDC?origin=lprLink> |
| 3.1.1.5. Organizuota gerosios patirties sklaidos konferencija miesto mokytojams, skirta aptarti kompe­tencijomis grįstą ugdymą. | 2023 m. vasario mėn. 15 d. organizuota Šiaulių universitetinės gimnazijos ir Šiaulių Romuvos progimnazijos mokytojų gerosios patirties sklaidos konferencija „Kompetencijomis grįstas ugdymas atnaujintų ugdymo programų kontekste“. |
| 3.1.1.6. Vadovėlių, mokymo priemonių ir kitų išteklių atnaujinimas I ir III klasėms. | Įsigyta 14 mokytojams ir 115 mokiniams „EDUKA klasė“ metinių licencijų, kurių vertė 2395,00 eur.  Nacionalinė švietimo agentūra skyrė 17115,20 eur „Skaitmeninio ugdymo turinio kūrimui ir diegimui“. I etapo metu įsigyta 131 vnt. biologijos, 31 vnt. istorijos, 12 vnt. matematikos, 262 vnt. geografijos, 132 vnt. literatūros vadovėlių.  II etapo metu įsigyta 345 vnt. vadovėlių. Iš jų 56 vnt. skirti anglų kalbai mokyti.  Savo lėšomis įsigyta vadovėlių už 894,09 eur.  Gimnazijoje modernizuotas bevielis interneto tinklas, įsigyta ausinių, nešiojamų kompiuterių ir kitų priemonių. |
| 3.2. Stiprinti švietimo pagalbą įvairių gebėjimų mokiniams, siekiant kiekvieno vaiko asmeninės pažangos  (*veiklos sritis – asmenybės ūgtis*). | 3.2.1. Individualios pažangos ūgtis, teikiant tikslingą švietimo pagalbą. | 3.2.1.1. Pagrindinį išsilavinimą įgijo 98 proc. mokinių. | 2022–2023 m. m. visi 98 (100 proc.) II klasių mokiniai, besimokantys pagal pagrindinio ugdymo programą, įgijo pagrindinį išsilavinimą. |
| 3.2.1.2. Vidurinį išsilavinimą įgijo 95 proc. mokinių. | 2023 m. iš 77 abiturientų 76 įgijo vidurinį išsilavinimą, tai sudaro 98,7 proc. visų abiturientų. |
| 3.2.1.3. Mokiniams skiriamos mokomųjų dalykų konsultacijos, ne mažiau kaip 90 proc. visų mokomųjų dalykų, bent vienoje konsultacijoje lankėsi 50 proc. mokinių. | I–IV klasių mokiniams skirtos visų VBE dalykų konsultacijos. Sudarytas konsultacijų tvarkaraštis, kuris įtrauktas į mokinio elektroninį dienyną TAMO. Bent vieną dalyko konsultaciją lankė 70 proc. mokinių. Taip pat buvo organizuotos matematikos konsultacijos I ir III klasių mokiniams, kurie nebuvo pasiekę matematikos patenkinamo lygmens NMPP (13 mokinių, 3 grupės) ir matematikos PUPP patikrinimuose (33 mokiniai, 7 grupės). I–II klasių mokiniams papildomai buvo organizuojamos matematikos ir lietuvių kalbos ir literatūros teminės konsultacijos (dalyvavo 234 mokiniai). Mokiniai turėjo galimybę individualiai pasikartoti temas iš ankstesnių klasių, kurios nebuvo visiškai įsisavintos arba buvo pamirštos. |
| 3.2.1.4. Suformuotos ne mažiau kaip 5 gabių mokinių laikinosios grupės. | Suformuotos anglų kalbos, lietuvių kalbos, matematikos, biologijos, fizikos, informatikos gabių mokinių laikinosios grupės. |
| 3.2.1.5. Virtualioje gimnazijos moky­mosi aplinkoje MOODLE skel­bia­mos matema­tikos mokomosios ilius­tracijos (ne mažiau kaip po 1 matema­tikos kursą kiekvie­nam klasių koncentrui). | Virtualioje gimnazijos mokymosi aplinkoje MOODLE yra parengti atskiri matematikos ir informatikos kursai I–IV klasių mokiniams. Papildomai parengti matematikos olimpiadų, konkursų uždaviniai ir jų sprendimų kursas. III–IV klasėms parengtas ekonomikos ir verslumo kursas. Prieiga prie turinio: <https://sugimnazija.lt/kursai> |
| 3.2.1.6. Ne mažiau kaip 5 proc. mažėja mokinių, kurie pralei­džia 30 proc. ir dau­giau pamokų dėl įvairių priežasčių. | 2022 m. I pusmetį lyginant su 2023 m. I pusmečiu mokinių, praleidžiančių 30 proc. ir daugiau pamokų dėl įvairių priežasčių, sumažėjo 18 proc.: 2022 m. – 11 mokinių, 2023 m. – 9 mokiniai. Nuo 2023 m. rugsėjo 1 d. gimnazijoje pradėta įgyvendinti nauja lankomumo tvarka. 100 proc. mokinių, turinčių lankomumo problemų, ir 90 proc. jų tėvų / rūpintojų dalyvavo susitikimuose su gimnazijos administracija, švietimo pagalbos specialistais, kurių metu aptarti mokinių lūkesčiai, aiškintasi, dėl kokių priežasčių kyla lankomumo problemų. Pagal poreikį organizuoti VGK posėdžiai. Susitikimų metu pasirašyti susitarimai dėl lankomumo problemų šalinimo, švietimo pagalbos teikimo, sudaryti pagalbos planai. Kiekvienam mokiniui buvo teikiamos tęstinės konsultacijos. |
| 3.2.2. Veiklų, darančių įtaką individualios mokymo(-si) pažangos augimui, plėtra. | 3.2.2.1.  Įgy­ven­dinti ilga­laikiai ugdo­mieji pro­jektiniai darbai I ir II gimnazijos klasėse, ne ma­žiau 80 proc. I, II kl. mokinių pa­rengė ilgalaikį pro­jektinį darbą. | 2022–2023 m. m. kiekvienas II klasių mokinys (98 mokiniai) parengė individualų ilgalaikį projektinį darbą bei visi I klasių mokiniai (107 mokiniai) parengė grupinius ilgalaikius projektinius darbus. Parengtus projektinius darbus II klasių mokiniai pristatė Šiaulių miesto savivaldybės viešosios bibliotekos „Aido“ filiale. |
| 3.2.2.2. Ugdymo turinys aktua­lizuo­jamas ir organizuo­jamas įvairiose edu­kacinėse aplin­kose, 90 proc. moky­tojų organizavo ne ma­žiau kaip po 1 pa­moką ne mokyklos erdvėje. | 2022–2023 mokslo metų eigoje 90 proc. mokytojų organizavo ne mažiau kaip 1 pamoką / užsiėmimą ne mokyklos erdvėje. Šie užsiėmimai vyko Šiaulių dailės galerijoje, Šiaulių valstybinėje kolegijoje, VU Šiaulių akademijoje, Šiaulių profesinio rengimo centro Technologijų ir Prekybos ir verslo skyriuose, Žaliūkių malūnininko sodyboje – muziejuje ir pan. Be to, gegužės–birželio mėnesiais I–III klasėms buvo organizuota bent viena praktinė ugdymo veikla gamtos mokslų pamokose. Pavyzdžiui, buvo atliekami tyrimai „Talkšos ežero ekosistema“, „Ekologinio ūkio kūrimas“, „Saulės laikrodžio konstrukcija“, „Optiniai reiškiniai“, „O2 išskyrimas fotosintezės metu ir automobilių išmetamų CO2 dujų kiekio skaičiavimas“, „Gliukozės cheminės savybės“. |
| 3.2.2.3. Projektinio darbo metodas inte­gruotas į ugdymo turinį, kiekvienoje I–III klasėje orga­nizuota ne mažiau kaip 1 integruota projektinė veikla. | Birželio mėn. vykstant valstybinių brandos egzaminų sesijai I–III klasių mokiniams (290 mokinių) buvo organizuojamos integruotos projektinės veiklos kitose edukacinėse aplinkose. Užsiėmimai vyko Šiaulių Šv. apaštalų Petro ir Pauliaus katedroje, Šiaulių valstybinėje kolegijoje, Šiaulių Dainų parke, Šiaulių dailės galerijoje, Šiaulių miesto savivaldybės viešosios bibliotekos „Aido“ filiale. Visos I–III klasės atliko integruotas lietuvių kalbos ir literatūros ir dailės veiklas Šiaulių dailės galerijoje, I–II klasės (205 mokiniai) integruotas veiklas apie išorinę aplinką ir Dainų parko oro kokybę ir projektinius darbus pristatė Šiaulių miesto savivaldybės viešosios bibliotekos „Aido“ filiale. |
| 3.2.2.4. Kole­giškas, bendra­darbiavimu grįstas, integruoto ugdymo veiklų pla­navimas I–II kl. (ne mažiau du mokomieji da­ly­kai) bei įgyven­dinimas sudarė ne mažiau kaip 10 proc. integruoto ugdymo turinio įgyvendi­ni­mo. | Iš viso per 2022–2023 metus buvo organizuota 2000 integruotų ugdymo veiklų (pamokų). Tai sudarė 15 proc. visų vykusių ugdymo veiklų I–II klasėse. Išskirti galima glaudų kolegišką bendradarbiavimą ir integruotų veiklų organizavimą tarp gamtos mokslų ir matematikos, menų ir lietuvių kalbos bei literatūros, taip pat geografijos ir istorijos. |
| 3.3. Inovatyvaus ugdymo plėtra (*veiklos sritis -ugdymas(is))* | 3.3.1. Prisitaikant prie rinkos poreikių plėtoti STEAM mokslų patrauklumą. | 3.3.1.1. Ne mažiau kaip 15 proc. mokinių dalyvauja  STEAM programose. | STEAM programose dalyvavo 77 mokiniai iš 410 (18 proc.) iš jų 8 mokiniai dalyvavo dvejuose programose.  Mokiniai dalyvavo ŠPRC STEAM programoje „Braižymas ir kompiuterinis projektavimas AutoCad programa“ (2024 m. spalio 24-26 d. dalyvavo 12 mokinių), VUŠA STEAM programoje „Gamtinės kilmės medžiagų tyrimai, pritaikymas ir reikšmė organizmui” (2024 m. spalio 18 ir 25 d., dalyvavo 10 mokinių).  VUŠA STEAM centre programose „Elektriniai ir šiluminiai procesai aplink mus“ (2024 m. spalio 13 d., lapkričio 10 d. ir 22 d., dalyvavo 12 mokinių), „Optometrija iš arčiau“ (2024 m. spalio 23 d., dalyvavo 6 mokiniai), Šiaulių valstybinės kolegijos programoje „Dirvožemio tyrimai“ (2024 m. spalio 18 d. ir 23 d., dalyvavo 10 mokinių). Šiaulių techninės kūrybos centre gimnazistai dalyvavo STEAM Junior programoje „Inžinerinės mąstysenos laboratorija“ (2024 m. spalio 10 d., 17 d., 24 d., dalyvavo 27 mokiniai). |
| 3.3.1.2. Gimnazija tampa STEM tinklo nare. | 2023 m. gimnazija tapo STEM tinklo nare ir gavo „STEM School Label Competent“ ženklą. Siekiant tapti Europos STEM mokyklų tinklo nariais, sukurtas mokyklos profilis STEM mokyklų ženklo portale, susipažinta su kriterijais, išnagrinėti kitų mokyklų pateikti mokyklos praktikos įrodymai ir atvejų analizės, bendradarbiauta su kitomis mokyklomis ir sukurta STEM strategija.  Gimnazija pateikė STEM veiklų pavyzdžius į STEM mokyklų ženklo portalą, pasirengė įvertinimui ir parengė ataskaitą. Vertinamos buvo septynios pagrindinės mokyklos sritys: mokymas, ugdymo programų taikymas, vertinimas, darbuotojų profesinis tobulėjimas, vadovavimas mokyklai, mokyklos ryšiai ir infrastruktūra.  „Competent“ ženklas gimnazijai buvo suteiktas per Europos STEM School Label platformą, kurioje galima dalintis geriausia patirtimi ir bendrauti su kitomis STEM mokyklomis.  2023 m. gimnazija tapo ir inžinerinių mokyklų tinklo nare. |
| 3.3.1.3. Įgyvendina­ma bent viena STEAM krypties neformalaus švie­timo programa. | Yra parengta STEAM krypties neformaliojo švietimo programa. Veikla apima integruotą mokinių ugdymą atliekant cheminius eksperimentus, fizikinius tyrimus ar biologijos stebėjimus, nagrinėjant gamtos dėsningumus ir mokslinius principus. |
| 3.3.1.4. Įgyvendi­namas Erasmus+ strateginių partne­rysčių projektas „Eko STEAM ugdymo plėtotė“, sukurta mokymo koncepcija.  Organizuotas vienas STEAM krypties gerosios patirties sklaidos renginys miesto mokytojams. | Šiaulių universitetinė gimnazija koordinuoja Erasmus+ projektą „EcoSTEAM Development“. Šiuo projektu siekiama STEAM veiklas derinti remiantis ekologine paradigma. Projekto veiklose dalyvauja keturios skirtingo tipo institucijos iš skirtingų Europos šalių – dvi bendrojo ugdymo vidurinės mokyklos. Yra sukurta mokymo koncepcija: <https://drive.google.com/drive/folders/1HFlkP9emHB651MtOenRbHYEUlItd1mLk>. Sukurtas produktas dar bus adaptuojamas ir pritaikomas Lietuvos kontekstui. Šiuo metu tarptautinė komanda kuria mokomąją medžiagą (120 veiklų planų), kuria galės naudotis mokytojai – praktikai.  2023 m. balandžio mėn. 26 d. organizuota Respublikinė metodinė - praktinė konferencija „STEAM galimybės patirtine ir projektine veikla grindžiamame ugdymo procese“. Pirmoje dalyje ŠUG mokytojai supažindino dalyvius su integruoto, patirtine veikla grįsto projekto „Nuo grūdo iki picos“ veiklomis. Antroji konferencijos dalis buvo skirta pranešimams. |
| Organizuoti du STEAM krypties renginiai miesto moksleiviams | Dainų ir „Sandoros“ progimnazijų moksleiviams organizuotas STEAM krypties renginys ,,Bulvės kelias“. |
| 3.3.1.5. Ne ma­žiau kaip 30 proc. STEAM dalykų mokytojų meto­dininkų ir eks­pertų vedė atviras pamokas Šiaulių miesto moky­to­jams ir jas aptarė. | 2023 m. balandžio mėn. 26 d. Šiaulių universitetinėje gimnazijoje organizuotoje Respublikinė metodinėje-praktinėje konferencija „STEAM galimybės patirtine ir projektine veikla grindžiamame ugdymo procese“ gimnazijos visi gamtos mokslų, informatikos mokytojai, 50 proc. menų ir technologijų mokytojų vedė atviras integruotas, patirtine veikla grįstas atviras pamokas. |
| 3.3.2. Verslumo kompetencijų stiprinimas. | 3.3.2.1. Gimnazijos moksleiviai daly­vau­ja Junior Achie­ve­ment „AcceleratorX“ programoje. | Gimnazijos I – IV klasių moksleiviai (22 proc.) aktyviai įsitraukia į Junior Achievement programą „AcceleratorX“. Šioje programoje mokinių sugeneruotos idėjos įgyvendinamos praktinėse veiklose, o steigiant jaunąsias bendroves suteikiama galimybė plėtoti verslumo kompetencijas. Dalyviai mokomi priimti atsakingus sprendimus ir patirti, ką reiškia sukurti, auginti bei valdyti verslą.  Ugdymo proceso metu ypač akcentuojamas asmeninių gebėjimų stiprinimas. Moksleiviai tobulina lyderystės savybes, kūrybiškumą, komunikacijos ir bendra­darbiavimo įgūdžius, taip pat gebėjimus dirbti grupėse. |
| 3.3.2.2. Įsteigtos ne mažiau kaip 5 jaunosios bendrovės, ne mažiau kaip 20 mokinių stiprins kūrybiškumo, komu­nikavimo, verslumo, komandinio darbo kompetencijas. | Gimnazijoje sėkmingai veikia 12 jaunųjų bendrovių, kuriose 37 mokiniai tobulina kūrybiškumo, komu­nikavimo, verslumo bei komandinio darbo įgūdžius.  2023–2024 mokslo metais gimnazijos moksleiviai pradėjo veiklą šiose mokinių steigtose bendrovėse:   * „SCAP Kombucha“ – kuria skirtingų skonių kom­bučios gėrimus; * „Mummur Demur“ – siuva daugiafunkcinius dra­bužius; * „Medienos paslaptys“ – dirba su lazeriu, gamina padėkliukus, telefonų dėklus, žaisliukus, knygų skirtukus ir kitus medienos gaminius; * „Austė“ – gamina medų, kurį praturtina liofilizuotais vaisiais ir uogomis; * „FORREST natural“ – sukūrė natūralios kosmetikos liniją; * „Žemieji kvapai“ – gamina smilkalus, namų kvapus ir vaško liekanų žvakes; * „MEN žvakės“ – siūlo įvairių formų ir kvapų žvakes; * „MV fumum“ – gamina rankų darbo kvepalus; * „OTE MARKET“ – įkūrė internetinę parduotuvę; * „Brandb0oster“ – teikia reklamos paslaugas; * „Damos mezginiai“ – gamina tekstilės gaminius, įskaitant kojų šiltukus; * „Balau Decor“ – įvairus namų dekoras.   Šios bendrovės leidžia moksleiviams praktiškai pritaikyti ir plėtoti įvairias kompetencijas, suteikdamos realias galimybes įgyti vertingos patirties verslo pasaulyje. |
| 3.4. Formuoti palankų darbui ir ugdymui(si) mokyklos mikroklimatą (*veiklos sritis – gyvenimas mokykloje*). | 3.4.1. Sukurta saugi ir palaikanti aplinka, palanki visapusiškam asmenybės ugdymui(si). | 3.4.1.1 Atliktas gimnazijos darbuo­tojų psichosocialinių rizikos veiksnių vertinimas ir pa­rengtas didelės ir labai didelės rizikos šalinimo ar mažinimo priemonių planas. | 2023 m. sausio mėn. buvo atliktas psichosocialinių rizikos veiksnių tyrimas ir nustatyta, kad rizika priimtina. Buvo atsižvelgta į pateiktas rekomendacijas, organizuoti darbuotojų susirinkimai, parengtas priemonių planas.  2023 m. kovo mėn. Valstybinė darbo inspekcija atliko patikrinimą, susijusį su darbuotojų sauga ir sveikata bei darbo santykius reglamentuojančių teisės aktų reikalavimų laikymusi. Be to, Valstybinė darbo inspekcija atliko anoniminę apklausą, siekdama išsamiai įvertinti gimnazijoje esantį emocinį mikroklimatą bei taikomų smurto ir priekabiavimo prevencijos priemonių efektyvumą.  Atlikus patikrinimą, nebuvo rasta jokių įrašų, susijusių su psichosocialiniais rizikos veiksniais, smurtu ar priekabiavimu, taip pat nebuvo pateikta jokių rekomendacijų ar pasiūlymų. |
| 3.4.1.2. Suorgani­zuota vienas gimna­zijos klasės tėvų atstovų ir vienas klasių mokinių atstovų aktyvus susirinkimas – disku­sija apie gimnazijos stipriąsias, silpnąsias puses, numatyti veiklų tobulinimo priemones. | Lapkričio mėnesį buvo organizuotas I–IV gimnazijos klasių mokinių tėvų atstovų susirinkimas, kuriame buvo svarstyti aktualūs ugdymo klausimai, lankomumo tvarka, neformalusis ugdymas. Tėvų atstovams buvo pristatytos „Tūkstantmečio mokyklos I“ veiklos, paskatinta įsijungti į ŠU gimnazijos savanorių klubą, kurio tikslas – teikti mokymosi pagalbą, diskutuota dėl popamokinio mokinių užimtumo, aptarti mokyklinės uniformos bei kiti einamieji klausimai.  Taip pat buvo organizuotas ir mokinių atstovų (mokinių seimo ir klasių seniūnų) susirinkimas. Susirinkimo metu gimnazistai dalijosi savo mintimis apie poilsio erdves, veiklas pertraukų metu, rinko interaktyvias sienas ir vidaus žaidimus, planavo aktų salės atnaujinimo darbus, ir aptarė uniformų poreikį. Mokiniai išskyrė stipriąsias ir tobulintinas sritis, numatė veiksmų planą: atlikti bendruomenei apklausą dėl uniformų, rengti projektą scenos atnaujinimo darbų finansinei paramai gauti ir kt. |
| 3.4.1.3 Atliktas mokinių emocinės aplinkos tyrimas ir analizė, 70 proc. tėvų ir mokinių palankiai vertina emocinę aplinką mokykloje, esant mažesniam vertinimo procentui, parengtas emocinės aplinkos gerinimo priemonių planas. | 2023 m. rudenį mokyklos psichologė atliko gimnazijos bendruomenės (tėvų/rūpintojų, darbuotojų, moksleivių) mikroklimato tyrimą. Tyrimas buvo atliekamas MS O365 aplinkoje, pasirinktas tyrimo metodas – anketa. Tyrimo metu vertinti šie aspektai: pasitenkinimas, savimonė, tarpusavio santykių įgūdžiai, pagalba kitiems, savitvarda, taisyklių laikymasis, socialinis sąmoningumas ir saugumas. Tyrime dalyvavo 250 moksleivių, 45 darbuotojai, 100 tėvų/rūpintojų. Vertinant visų ŠUG bendruomenės narių rezultatus, bendras pasitenkinimas gimnazija 75 proc., mažiausias rezultatas, vertinant savimonę (savęs ir savo vietos bendruomenėje suvokimas), jis sudarė 67 proc.  Atlikus šį tyrimą bus siekiama didesnio mokinių tėvų/ rūpintojų įtraukimo į gimnazijos bendruomenės veiklas, renginius ir šventes. Taip pat bus stengiamasi skatinti mokinių bendradarbiavimą, bendruomeniškumą ir pagalbą vienas kitam, organizuojant neformalias veiklas, grupinius užsiėmimus. |
| 3.5. Mokyklos bendruomenės fizinio aktyvumo didinimas ir sporto infrastruktūros panaudojimas miesto bendruomenės poreikiams. | 3.5.1. Sudarytos galimybės Šiaulių miesto bendruomenei nemokamai naudotis mokyklos sporto infrastruktūra (lauko sporto aikštele), kai ja nesinaudoja mokykla ir (ar) nuomininkai. | 3.5.1.1. Mokyklos internetinėje svetainėje skelbiama ir laiku atnaujinama sporto salės ir lauko sporto aikštelės užimtumo informacija (Google kalendorius). | Mokyklos interneto svetainėje skelbiama ir laiku atnaujinama sporto salės ir sporto aikštyno užimtumo informacija:  [Patalpų užimtumo kalendorius – Šiaulių universitetinė gimnazija (sugimnazija.lt)](https://www.sugimnazija.lt/patalpu-uzimtumo-kalendorius/) |
| 3.5.1.2. Atnaujinti ir paskelbti interneto gimnazijos svetainėje naudojimosi sporto sale ir lauko sporto aikštele taisykles. | Atnaujintos ir paskelbtos naudojimosi sporto sale ir lauko sporto aikštele taisyklės. <https://www.sugimnazija.lt/wp-content/uploads/2024/01/Sporto_sales_ir_sporto-aikstyno_naudojimosi_taisykles.pdf> |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| **Užduotys/veiklos** | **Poveikis švietimo įstaigos veiklai** |
| 3.1. Dalyvavau Šiaulių miesto bendrojo ugdymo įstaigų mokinių pamokų lankomumo tvarkos aprašo rengimo darbo grupėje, taip pat dalyvavau ir nacionalinėse diskusijose rengiant lankomumo tvarkos aprašą. | Dalyvavimas darbo grupėje sudarė galimybę kritiškai įsivertinti ir tobulinti vadovaujamos įstaigos lankomumo strategiją. Darbo grupėje parengtas mokinių lankomumo tvarkos aprašas, kuris atitinka Švietimo, mokslo ir sporto ministro partvirtintą mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašą. Grupėje parengtas tvarkos aprašas, naudojamas visose bendrojo ugdymo įstaigose ir tikimasi, jog taikomos pamokų lankomumo apskaitos, mokyklos nelankymo prevencijos ir intervencijos priemonės turės teigiamą poveikį viso miesto praleidžiamų pamokų statistikai. |
| 3.2. Įsteigta verslo klasė. | 2023 m. gimnazijoje įsteigta verslo klasė:   * Bendradarbiaujant su aukštųjų mokyklų atstovais buvo parengta verslo klasės ugdymo programa, sudarytas teminis planas (9 – 10 kl.). Ugdymo turinys yra grindžiamas dizaino mąstymo (angl. design thinking), verslo modelio (angl. business canvas) metodologijomis bei antrepreneriško mąstymo principais. * Parengti atrankos į verslo klasę kriterijai, pagal kuriuos buvo galima atrinkti mokinius bei sukurta motyvacinė anketa, kuri padėjo įvertinti mokinių norą ir potencialą. |
| 3.3. Pradėta įgyvendinti Tūkstantmečio mokyklų I programa. | * Įgyvendinta veikla – konsultacijos dėl universalaus dizaino taikymo šiuolaikinio ugdymo organizavimui. * Įvykdytas viešasis pirkimas techninio projekto parengimui ir projekto vykdymo priežiūros paslaugos. * Įsigyta dalis mokymo priemonių diferencijuoto ir individualizuoto ugdymo praktinio modelio diegimui (60 nešiojamų kompiuterių, 12 išmaniųjų ekranų, 3 mobilios nešiojamų kompiuterių įkrovimo spintos ir 1 stacionari; * Įsigyta dalis priemonių muzikos laboratorijai (belaidė kolonėlė, muzikos instrumentai), inžinerinių technologijų laboratorijai (2 3D spausdintuvai); * Pradėtas diegti Diferencijuoto ir individualizuoto ugdymo modelis mokykloje ir naudojama individualizuota skaitmeninė mokymosi priemonė Metų knyga „Scoolsy“. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1 □ 2 □ 3 □ 4 ☑ |
| 5.2. Išteklių (žmogiškųjų, laiko ir materialinių) paskirstymas | 1 □ 2 □ 3 ☑ 4 □ |
| 5.3. Lyderystės ir vadovavimo efektyvumas | 1 □ 2 □ 3 □ 4 ☑ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1 □ 2 □ 3 □ 4 ☑ |
| 5.5. Bendras įvertinimas (pažymimas vidurkis) | 1 □ 2 □ 3 □ 4 ☑ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai **x** |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Užsienio kalbos (anglų) |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2024 metų užduotys**

|  |  |  |
| --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** |
| 8.1. Atnaujinto bendrojo ugdymo turinio diegimas gimnazijoje (veiklos sritis - *ugdymas(is*)) | 8.1.1. Atnaujinto ugdymo turinio įgyvendinimas | 8.1.1.1. Ugdymo plano parengimas pagal atnaujintas bendrąsias ugdymo programas. |
| 8.1.1.2. Ilgalaikio plano formos atnaujinimas ir mokomųjų ilgalaikių planų parengimas. |
| 8.1.1.3. Bendruomenės supažindinimas su ugdymo proceso pokyčiais (ne mažiau 1 tėvų susirinkimas, ne mažiau 1 kl. valandėlė kiekvienoje klasėje, ne mažiau kaip kartą per pusmetį kompetencijomis grįsto ugdymo turinio pristatymas mokytojų taryboje). |
| 8.1.1.4. Ne mažiau 25 proc. mokytojų kartą per pusmetį stebėjo kitų miesto mokytojų vedamas pamokas. |
| 8.1.1.5. Vadovėlių, mokymo priemonių ir kitų išteklių atnaujinimas II ir IV klasėms. |
| 8.1.2. Diferencijuoto / individualizuoto ugdymo turinio įgyvendinimas | 8.1.2.1. Skaitmeninės mokymosi aplinkos Scoolsy naudojimas ne mažiau kaip trijuose mokomuosiuose dalykuose.  8.1.2.2. Ne mažiau kaip 25 proc. matematikos, lietuvių ir anglų kalbos mokytojų vedė 2 (vieną kartą per pusmetį) atviras pamokas miesto mokytojams.  8.1.2.3. Ne mažiau kaip 80 proc. matematikos, lietuvių ir anglų kalbos mokytojų kėlė kvalifikaciją diegiant diferencijuoto / individualizuoto ugdymo modelį.  8.1.2.4. Organizuotas 1 edukacinės patirties renginys miesto mastu. |
| 8.2. Stiprinti mokymosi pagalbą įvairių gebėjimų mokiniams, siekiant kiekvieno vaiko asmeninės pažangos  (veiklos sritis – asmenybės ūgtis). | 8.2.1. Individualios pažangos ūgtis, teikiant tikslingą mokymosi pagalbą. | 8.2.1.1. Lyginant su 2023 m., PUPP metu bent pagrindinį matematikos mokymosi pasiekimų lygį pasiekusių mokinių dalis (proc.) vidutiniškai padidėjo 1 proc. |
| 8.2.1.2. Lyginant su 2023 m., PUPP bent pagrindinį lietuvių kalbos mokymosi pasiekimų lygį pasiekusių mokinių dalis (proc.) vidutiniškai padidėjo 1 proc. |
| 8.2.1.3. Mokiniams skiriamos mokomųjų dalykų konsultacijos, ne mažiau kaip 90 proc. visų mokomųjų dalykų, bent vienoje konsultacijoje lankėsi 50 proc. mokinių; |
| 8.2.1.4. Suformuotos ne mažiau kaip 5 gabių mokinių laikinosios grupės. |
| 8.2.1.5. Pagal pasiekimų lygį vykdomas mokinių skaidymas į laikinas grupes bent 1 mokomojo dalyko metu I–II gimnazijos klasėje bent 1 pamokos metu dirba du mokytojai. |
| 8.2.1.6. Bendras išlaikytų valstybinių egzaminų vidurkis lyginant su 2023 m. išaugo ne mažiau kaip 1 balu. |
| 8.2.2. Veiklų, darančių įtaką individualios mokymo(-si) pažangos augimui, plėtra. | 8.2.2.1. Įgyvendinti ilgalaikiai ugdomieji projektiniai darbai I ir II gimnazijos klasėse, ne mažiau 80 proc. I, II kl. mokinių parengė ilgalaikį projektinį darbą. |
| 8.2.2.2. Ugdymo turinys aktualizuojamas ir organizuojamas įvairiose edukacinėse aplinkose, 90 proc. mokytojų organizavo ne mažiau kaip po 1 pamoką ne mokyklos erdvėje. |
| 8.2.2.3. Ne mažiau 15 proc. integruotų pamokų dalis per metus. |
| 8.2.2.4. Ne mažiau 5 proc. sumažėjo be priežasties ir dėl kitų priežasčių praleistų pamokų skaičius. |
| 8.2.3. SUP mokinių įtraukties didinimas | 8.2.3.1. 100 proc. mokinių, kuriems nustatyti specialieji ugdymosi poreikiai, teikiama švietimo pagalba. |
| 8.2.3.2. Ne mažiau 5 proc. spec. poreikių vaikų dalyvauja neformaliojo ugdymo veiklose ar tarptautinių projektų veiklose. |
| 8.2.3.3. 60 proc. švietimo pagalbos specialistų ir 25 proc. vadovų tobulino profesines kompetencijas įtraukties srityje. |
| 8.3. Inovatyvaus ugdymo plėtra (veiklos sritis -ugdymas(is)). | 8. 3. 1. Prisitaikant prie rinkos poreikių plėtoti STEAM mokslų patrauklumą. | 8.3.1.1. Ne mažiau 70 proc. STEAM mokytojų tobulina kvalifikaciją ir kompetencijas STEAM srityje. |
| 8.3.1.2. Organizuota 1 patyriminė STEAM stovykla 30 miesto mokytojų, kurie priklauso inžinerinių mokyklų tinklui. |
| 8.3.1.3. Ne mažiau kaip 25 proc. STEAM dalykų mokytojų vedė 2 (vieną kartą per pusmetį) atviras pamokas miesto mokytojams. |
| 8.3.1.4. Įgyvendinama bent 1 STEAM krypties neformaliojo ugdymo programa. |
| 8.3.1.5. Įgyvendinamas Erasmus+ strateginių partnerysčių projektas „EkoSTEAM ugdymo plėtotė“, parengta nemažiau 20 STEAM mokymų planų. |
| 8.3.2. Ugdymo krypties verslumas per STEAM stiprinimas. | 8.3.2.1. Verslumo ugdymo programos atnaujinimas. |
| 8.3.2.2. 1 verslo klasės suformavimas I klasių koncentre. |
| 8.3.2.3. 90 proc. verslo klasės mokinių įgyvendina verslo ir STEAM krypties projektinius darbus I klasėje. |
| 8.3.2.4. Įsteigtos ne mažiau kaip 5 jaunosios bendrovės, ne mažiau kaip 20 mokinių stiprins kūrybiškumo, komunikavimo, verslumo, komandinio darbo kompetencijas. |
| 8.4. Neformaliojo vaikų švietimo prieinamumo didinimas ir kultūrinio ugdymo stiprinimas  (veiklos sritis – asmenybės ūgtis) | 8.4.1. Didinti neformaliojo ugdymo prieinamumą. | 8.4.1.1 Neformaliojo švietimo veikloje (NVŠ, mokyklos būreliai) dalyvaujančių mokinių dalis – ne mažiau kaip 75 proc. |
| 8.4.1.2. Sistemingai vykdyti mokykloje organizuojamo neformaliojo švietimo įgyvendinimo stebėseną (ne mažiau kaip 1 kartą stebėta įgyvendinama programa mokykloje), vertinti paslaugų kokybę ir mokinių poreikį (atliktos 2 mokinių apklausos). |
| 8.4.2. Kultūrinio ugdymo patrauklumo stiprinimas. | 8.4.2.1. Suorganizuotas miesto renginys lietuviškos dainos sąspietis. |
| 8.4.2.2. Surengta 1 miesto moksleivių, mokytojų, mokslininkų (MMM) apskritojo stalo diskusija aktualiais etnokultūros puoselėjimo klausimais. |
| 8.4.2.3. Įgyvendintas rašinio konkursas lietuviškų etnotradicijų raiška ir kaita šiandieniniame pasaulyje. |
| 8.4.2.4. Suorganizuotas tarptautinis moksleivių audiovizualinio meno festivalis-konkursas „Daina.LT“. |

**9.** **Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Užsitęsę / neįvykę viešieji pirkimai. |
| 9.2. Žmogiškieji faktoriai (nedarbingumas dėl ligos, mokinių sergamumas ir kt.). |
| 9.3. Negautas finansavimas. |

Savivaldybės administracijos Švietimo skyriaus siūlymas:

**Pritarti 2024 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Šiaulių universitetinės gimnazijos direktorės Ingos Žemaitienės darbą vertiname labai gerai. Veiklos užduotys, numatytos 2023 m., įvykdytos, tikslai pasiekti. Atliktos ir papildomos veiklos, darančios įtaką ugdymo proceso kaitai bei modernizavimui. Gimnazija dalyvauja Tūkstantmečio mokyklų programoje, joje sudarytos sąlygos įvairiapusiškam mokinių ugdymui(si), diegiamas diferencijuoto ir individualizuoto ugdymo modelis, gimnazija tapo STEM tinklo nare, inžinerinių mokyklų tinklo nare, stiprinamas bendradarbiavimo su aukštosiomis mokyklomis tinklas, plėtojamas tarptautinis bendradarbiavimas.

Gimnazijos tarybos pirmininkas \_\_\_\_\_\_\_\_\_ XXXX 2024-01-31

(parašas)

**11. Įvertinimas, jo pagrindimas ir siūlymai:**

Šiaulių universitetinės gimnazijos direktorės Ingos Žemaitienės 2023 metų veiklos užduotys įvykdytos laiku ir viršyti sutartiniai vertinimo rodikliai, atliktos užduotys, orientuotos į įstaigos veiklos pokytį ar proceso tobulinimą, įdiegti kokybės valdymo metodai, puikiai atliktos pareigybės aprašyme nustatytas funkcijos: pagerėjo mokinių pasiekimai – biologijos, anglų kalbos, informacinių technologijų išlaikymo standartizuoti VBE vidurkių rodikliai padidėjo ir buvo aukštesni už šalies vidurkį; išplėtota STEAM veikla – gimnazija tapo tarptautinio STEAM tinklo nare, aktyviai dalyvauta įvairiuose STEAM programose (daugiau kaip 18 proc. mokinių).

Didelis dėmesys skirtas pedagogų kolegialiam bendradarbiavimui (vesta per 2000 integruotų pamokų), verslumo kompetencijų ugdymui (įsteigta 12 mokomųjų bendrovių, kurių veiklose dalyvavo 37 gimnazijos mokiniai).

2023 m. gimnazijoje įsteigta verslo klasė, įgyvendinta „Tūkstantmečio mokyklų“ programa. Gimnazijos direktorė Inga Žemaitienė aktyviai dalyvavo Švietimo, mokslo ir sporto ministerijos ir Šiaulių miesto savivaldybės administracijos sudarytose darbo grupėse kuriant mokinių lankomumo užtikrinimo tvarkos aprašų projektus.

Šiaulių miesto savivaldybės administracijos \_\_\_\_\_\_\_\_\_\_\_\_\_\_ Edita Minkuvienė 2024-02-19

Švietimo skyriaus vedėja (parašas)

Savivaldybės meras \_\_\_\_\_\_\_\_\_\_\_\_\_ Artūras Visockas 2024-02-19

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių universitetinės gimnazijos direktorė \_\_\_\_\_\_\_\_\_\_\_\_\_\_ Inga Žemaitienė 2024-02-23